                   ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                   Βρυξέλλες, 21.11.2007
                                                   COM(2007) 731 final
                                                   2007/0252 (CNS)
                                       Πρόταση για
                            ΑΠΟΦΑΣΗ ΤΟΥ ΣΥΜΒΟΥΛΙΟΥ
   για την υπογραφή και την προσωρινή εφαρμογή της συμφωνίας μεταξύ της Ευρωπαϊκής
       Κοινότητας και της κυβέρνησης της Μογγολίας σχετικά με ορισμένες πτυχές των
                                 αεροπορικών μεταφορών
                                       Πρόταση για
                            ΑΠΟΦΑΣΗ ΤΟΥ ΣΥΜΒΟΥΛΙΟΥ
   για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης
          της Μογγολίας σχετικά με ορισμένες πτυχές των αεροπορικών μεταφορών
                              (υποβληθείσες από την Επιτροπή)
EL                                                                                EL
 ---pagebreak---                                    ΑΙΤΙΟΛΟΓΙΚΗ ΕΚΘΕΣΗ
       1) ΠΛΑΙΣΙΟ ΤΗΣ ΠΡΟΤΑΣΗΣ
          •
   110
              Αιτιολόγηση και στόχοι της πρότασης
          Μετά τις αποφάσεις του Δικαστηρίου των Ευρωπαϊκών Κοινοτήτων στις υποθέσεις
          “ανοικτού ουρανού”, όπως αποκαλούνται, το Συμβούλιο έδωσε στις 5 Ιουνίου 2003
          εντολή στην Επιτροπή να αρχίσει διαπραγματεύσεις με τρίτες χώρες με σκοπό την
          αντικατάσταση ορισμένων διατάξεων που περιέχουν οι υπάρχουσες συμφωνίες από
          μια συμφωνία με την Κοινότητα1 (“οριζόντια εντολή”). Στόχος αυτών των συμφωνιών
          με την Κοινότητα είναι η παροχή, σε όλους τους κοινοτικούς αερομεταφορείς,
          ισότιμου δικαιώματος πρόσβασης στα αεροπορικά δρομολόγια μεταξύ της Κοινότητας
          και τρίτων χωρών και η ευθυγράμμιση με το κοινοτικό δίκαιο των διμερών συμφωνιών
          αεροπορικών μεταφορών μεταξύ κρατών μελών της Ευρωπαϊκής Κοινότητας και
          τρίτων χωρών.
          •
   120
              Γενικό πλαίσιο
          Οι διεθνείς αεροπορικές συνδέσεις μεταξύ κρατών μελών και τρίτων χωρών διέπονται
          κατά κανόνα από διμερείς συμφωνίες αεροπορικών μεταφορών μεταξύ κρατών μελών
          και τρίτων χωρών, από τα παραρτήματα των συμφωνιών αυτών και από άλλες
          συναφείς διμερείς ή πολυμερείς ρυθμίσεις.
          Οι συνήθεις ρήτρες περί καθορισμού αερομεταφορέα που περιέχονται στις διμερείς
          συμφωνίες αεροπορικών μεταφορών των κρατών μελών παραβιάζουν το κοινοτικό
          δίκαιο. Επιτρέπουν στην τρίτη χώρα να απορρίψει, να ανακαλέσει ή να αναστείλει τις
          άδειες εκμετάλλευσης ή τις άδειες τεχνικής φύσεως ενός αερομεταφορέα, ο οποίος έχει
          καθορισθεί από κάποιο κράτος μέλος αλλά δεν ανήκει ουσιαστικά στην κυριότητα και
          δεν είναι πραγματικά υπό τον έλεγχο του συγκεκριμένου κράτους μέλους ή υπηκόων
          του. Αυτό διαπιστώθηκε ότι αποτελεί διάκριση σε βάρος των κοινοτικών
          αερομεταφορέων που είναι εγκατεστημένοι στο έδαφος κράτους μέλους αλλά ανήκουν
          σε υπηκόους άλλων κρατών μελών και ελέγχονται από αυτούς. Αυτό αντιβαίνει στο
          άρθρο 43 της Συνθήκης, το οποίο εγγυάται στους υπηκόους των κρατών μελών που
          ασκούν το δικαίωμα ελεύθερης εγκατάστασης την ίδια μεταχείριση στο κράτος μέλος
          υποδοχής τους με εκείνη της οποίας απολαύουν οι υπήκοοι του συγκεκριμένου
          κράτους μέλους.
          Υπάρχουν και άλλα ζητήματα, όπως η φορολόγηση των αεροπορικών καυσίμων ή οι
          ναύλοι που επιβάλλουν οι αερομεταφορείς τρίτων χωρών στα ενδοκοινοτικά
          δρομολόγια ή υποχρεωτικές εμπορικές συμφωνίες μεταξύ αεροπορικών εταιρειών, στα
          οποία πρέπει να εξασφαλισθεί συμμόρφωση με το κοινοτικό δίκαιο με την
          τροποποίηση ή τη συμπλήρωση των διατάξεων των διμερών συμφωνιών αεροπορικών
          μεταφορών μεταξύ κρατών μελών και τρίτων χωρών.
   1
          Απόφαση 11323/03 του Συμβουλίου της 5ης Ιουνίου 2003 (έγγραφο περιορισμένης χρήσης).
EL                                                  2                                          EL
 ---pagebreak---           •
   130
              Υφιστάμενες διατάξεις στο πεδίο που αφορά η πρόταση
          Οι διατάξεις της προτεινόμενης συμφωνίας αντικαθιστούν ή συμπληρώνουν διατάξεις
          των υφιστάμενων διμερών συμφωνιών αεροπορικών μεταφορών μεταξύ κρατών
          μελών και της Μογγολίας.
          •
   140
              Συνοχή με τις άλλες πολιτικές και στόχους της Ένωσης
          Η συμφωνία εξυπηρετεί θεμελιώδη στόχο της εξωτερικής πολιτικής αερομεταφορών
          της Κοινότητας διότι ευθυγραμμίζει τις υπάρχουσες διμερείς συμφωνίες αεροπορικών
          μεταφορών με το κοινοτικό δίκαιο.
       2) ΔΙΑΒΟΥΛΕΥΣΗ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΤΩΝ ΕΠΙΠΤΩΣΕΩΝ
          •   Διαβουλεύσεις με τα ενδιαφερόμενα μέρη
   211
          Μέθοδοι διαβούλευσης, κύριοι τομείς στόχου και γενικά χαρακτηριστικά των
          συνομιλητών
          Καθόλη τη διάρκεια των διαπραγματεύσεων, πραγματοποιήθηκαν διαβουλεύσεις με τα
          κράτη μέλη και εκπροσώπους του κλάδου.
   212
          Σύνοψη των απαντήσεων και τρόπος με τον οποίον ελήφθησαν υπόψη
          Ελήφθησαν υπόψη τα σχόλια που διατύπωσαν τα κράτη μέλη και ο κλάδος.
       3) ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
          •
   305
              Σύνοψη της προτεινόμενης δράσης
          Σύμφωνα με τους μηχανισμούς και τις οδηγίες που περιλάμβανε το παράρτημα της
          ”οριζόντιας εντολής”, η Επιτροπή διαπραγματεύθηκε με τη Μογγολία μια συμφωνία, η
          οποία αντικαθιστά ορισμένες διατάξεις των υφιστάμενων διμερών συμφωνιών
          αεροπορικών μεταφορών μεταξύ κρατών μελών και της Μογγολίας. Το άρθρο 2 της
          συμφωνίας αντικαθιστά τις συνήθεις ρήτρες περί εθνικότητας από μια ρήτρα που
          επιτρέπει σε όλους τους κοινοτικούς αερομεταφορείς να απολαύουν του δικαιώματος
          εγκατάστασης. Τα άρθρα 4 και 5 της συμφωνίας αφορούν δύο τύπους ρητρών που
          άπτονται θεμάτων κοινοτικής αρμοδιότητας. Το άρθρο 4 αφορά τη φορολόγηση των
          αεροπορικών καυσίμων, η οποία έχει εναρμονισθεί με την οδηγία 2003/96/EΚ του
          Συμβουλίου σχετικά με την αναδιάρθρωση του κοινοτικού πλαισίου φορολόγησης των
          ενεργειακών προϊόντων και της ηλεκτρικής ενέργειας, και ιδίως με το άρθρο 14
          παράγραφος 2. Το άρθρο 5 (τιμολόγηση) επιλύει τις διαφορές μεταξύ των
          υφιστάμενων διμερών συμφωνιών αεροπορικών μεταφορών και του κανονισμού αριθ.
          2409/92 του Συμβουλίου για τους ναύλους και τα κόμιστρα των αεροπορικών
          γραμμών, ο οποίος απαγορεύει στους αερομεταφορείς τρίτων χωρών να διαμορφώνουν
          τις τιμές των ναύλων σε αεροπορικές μεταφορές εξ ολοκλήρου εντός της Κοινότητας.
          Το άρθρο 6 ευθυγραμμίζει με το δίκαιο ανταγωνισμού της ΕΕ διατάξεις των διμερών
          συμφωνιών, οι οποίες είναι σαφώς κατά του ανταγωνισμού (υποχρεωτικές εμπορικές
          συμφωνίες μεταξύ αεροπορικών εταιρειών).
EL                                             3                                           EL
 ---pagebreak---           •
   310
              Νομική βάση
          Άρθρο 80 παράγραφος 2 και άρθρο 300 παράγραφος 2 της συνθήκης ΕΚ.
          •
   329
              Αρχή της επικουρικότητας
          Η πρόταση βασίζεται εξ ολοκλήρου στην “οριζόντια εντολή” που έδωσε το
          Συμβούλιο, λαμβανομένων υπόψη των θεμάτων που καλύπτουν το κοινοτικό δίκαιο
          και οι διμερείς συμφωνίες αεροπορικών μεταφορών.
          •   Αρχή της αναλογικότητας
          Η συμφωνία τροποποιεί ή συμπληρώνει διατάξεις των διμερών συμφωνιών
          αεροπορικών μεταφορών, μόνον εφόσον αυτό είναι αναγκαίο για να εξασφαλισθεί
          συμμόρφωση προς το κοινοτικό δίκαιο.
          •   Επιλογή νομικού μέσου
   342
          Η συμφωνία μεταξύ της Κοινότητας και της Μογγολίας αποτελεί το πλέον
          αποτελεσματικό νομικό μέσο για να εναρμονισθούν με το κοινοτικό δίκαιο όλες οι
          υπάρχουσες διμερείς συμφωνίες αεροπορικών μεταφορών μεταξύ κρατών μελών και
          της Μογγολίας. Η Μογγολία και η Γαλλία ευθυγράμμισαν τη διμερή συμφωνία τους
          με το κοινοτικό δίκαιο στις αρχές του 2007.
       4) ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
   409
          Η πρόταση δεν έχει επίπτωση στον κοινοτικό προϋπολογισμό.
       5) ΠΡΟΣΘΕΤΕΣ ΠΛΗΡΟΦΟΡΙΕΣ
          •
   510
              Απλούστευση
   511
          Η πρόταση απλοποιεί τη νομοθεσία.
   512
          Οι σχετικές διατάξεις των διμερών συμφωνιών αεροπορικών μεταφορών μεταξύ
          κρατών μελών και της Μογγολίας αντικαθίστανται ή συμπληρώνονται από μια και
          μόνη συμφωνία με την Κοινότητα.
          •
   570
              Λεπτομερής επεξήγηση της πρότασης
          Σύμφωνα με την τυπική διαδικασία που ακολουθείται για την υπογραφή και τη
          σύναψη διεθνών συμφωνιών, ζητείται από το Συμβούλιο να εγκρίνει τις αποφάσεις για
          την υπογραφή και την προσωρινή εφαρμογή, καθώς και για τη σύναψη συμφωνίας
          μεταξύ της Ευρωπαϊκής Κοινότητας και της Μογγολίας σχετικά με ορισμένες πτυχές
          των αεροπορικών μεταφορών και να ορίσει τα πρόσωπα που είναι αρμόδια να
          υπογράψουν τη συμφωνία εξ ονόματος της Κοινότητας.
EL                                               4                                          EL
 ---pagebreak---                                          Πρόταση για
                                 ΑΠΟΦΑΣΗ ΤΟΥ ΣΥΜΒΟΥΛΙΟΥ
   για την υπογραφή και την προσωρινή εφαρμογή της συμφωνίας μεταξύ της Ευρωπαϊκής
       Κοινότητας και της κυβέρνησης της Μογγολίας σχετικά με ορισμένες πτυχές των
                                    αεροπορικών μεταφορών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη ίδρυσης της Ευρωπαϊκής Κοινότητας, και ιδίως το άρθρο 80 παράγραφος 2, σε
   συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής2,
   Εκτιμώντας τα ακόλουθα:
   (1)    Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει
          διαπραγματεύσεις με τρίτες χώρες με σκοπό την αντικατάσταση ορισμένων διατάξεων
          των υφιστάμενων διμερών συμφωνιών από μια συμφωνία με την Κοινότητα.
   (2)    Η Επιτροπή διαπραγματεύθηκε, εξ ονόματος της Κοινότητας, συμφωνία με τη
          Μογγολία σχετικά με ορισμένες πτυχές των αεροπορικών μεταφορών, σύμφωνα με
          τους μηχανισμούς και τις οδηγίες που περιλάμβανε το παράρτημα της απόφασης με
          την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με
          τρίτες χώρες με σκοπό την αντικατάσταση ορισμένων διατάξεων των υφιστάμενων
          διμερών συμφωνιών από μια συμφωνία με την Κοινότητα.
   (3)    Η συμφωνία που έχει διαπραγματευθεί η Επιτροπή είναι σκόπιμο να υπογραφεί και να
          τεθεί προσωρινά σε εφαρμογή, υπό την επιφύλαξη της σύναψής της ενδεχομένως σε
          μεταγενέστερη ημερομηνία,
   ΑΠΟΦΑΣΙΖΕΙ:
                                          Άρθρο μόνο
   1.      Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(α) που είναι
           αρμόδιο(α) να υπογράψει(ουν), εξ ονόματος της Κοινότητας, τη συμφωνία μεταξύ
           της Ευρωπαϊκής Κοινότητας και της κυβέρνησης της Μογγολίας σχετικά με
           ορισμένες πτυχές των αεροπορικών μεταφορών, με την επιφύλαξη της σύναψης της
           συμφωνίας σε μεταγενέστερη ημερομηνία.
   2
          ΕΕ C […] της […], σ. […].
EL                                             5                                           EL
 ---pagebreak---    2.     Η συμφωνία, ενόσω εκκρεμεί η έναρξη ισχύος της, εφαρμόζεται προσωρινά από την
          πρώτη ημέρα του πρώτου μηνός που έπεται της ημερομηνίας κατά την οποία τα
          συμβαλλόμενα μέρη θα κοινοποιήσουν αμοιβαία την ολοκλήρωση των διαδικασιών
          που είναι αναγκαίες προς το σκοπό αυτό. Ο Πρόεδρος του Συμβουλίου
          εξουσιοδοτείται να προβεί στην κοινοποίηση που προβλέπεται στο άρθρο 9
          παράγραφος 2 της συμφωνίας.
   3.     Tο κείμενο της συμφωνίας επισυνάπτεται στην παρούσα απόφαση.
   Βρυξέλλες,
                                          Για το Συμβούλιο
                                          Ο Πρόεδρος
EL                                          6                                           EL
 ---pagebreak---                                                       2007/0252 (CNS)
                                          Πρόταση για
                                  ΑΠΟΦΑΣΗ ΤΟΥ ΣΥΜΒΟΥΛΙΟΥ
    για τη σύναψη της συμφωνίας μεταξύ της Ευρωπαϊκής Κοινότητας και της κυβέρνησης
           της Μογγολίας σχετικά με ορισμένες πτυχές των αεροπορικών μεταφορών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη ίδρυσης της Ευρωπαϊκής Κοινότητας, και ιδίως το άρθρο 80 παράγραφος 2, σε
   συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3
   πρώτο εδάφιο,
   την πρόταση της Επιτροπής3,
   τη γνώμη τoυ Ευρωπαϊκoύ Κoινoβoυλίoυ4,
   Εκτιμώντας τα ακόλουθα:
   (1)     Στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει
           διαπραγματεύσεις με τρίτες χώρες με σκοπό την αντικατάσταση ορισμένων διατάξεων
           των υφιστάμενων διμερών συμφωνιών από μια συμφωνία με την Κοινότητα.
   (2)     Η Επιτροπή διαπραγματεύθηκε, εξ ονόματος της Κοινότητας, συμφωνία με τη
           Μογγολία σχετικά με ορισμένες πτυχές των αεροπορικών μεταφορών, σύμφωνα με
           τους μηχανισμούς και τις οδηγίες που περιλάμβανε το παράρτημα της απόφασης με
           την οποία το Συμβούλιο εξουσιοδότησε την Επιτροπή να αρχίσει διαπραγματεύσεις με
           τρίτες χώρες με σκοπό την αντικατάσταση ορισμένων διατάξεων των υφιστάμενων
           διμερών συμφωνιών από μια συμφωνία με την Κοινότητα.
   (3)     Η συμφωνία αυτή υπεγράφη εξ ονόματος της Κοινότητας στις […], με την επιφύλαξη
           της σύναψής της ενδεχομένως σε μεταγενέστερη ημερομηνία, σύμφωνα με την
           απόφαση …/…/EΚ του Συμβουλίου της […]5.
   (4)     Η εν λόγω συμφωνία κρίνεται σκόπιμο να εγκριθεί,
   3
           ΕΕ C […] της […], σ. […].
   4
           ΕΕ C […] της […], σ. […].
   5
           ΕΕ C […] της […], σ. […].
EL                                              7                                           EL
 ---pagebreak---    ΑΠΟΦΑΣΙΖΕΙ:
                                          Άρθρο 1
   1.      Εγκρίνεται, εξ ονόματος της Κοινότητας, η συμφωνία μεταξύ της Ευρωπαϊκής
           Κοινότητας και της κυβέρνησης της Μογγολίας σχετικά με ορισμένες πτυχές των
           αεροπορικών μεταφορών.
   2.      Tο κείμενο της συμφωνίας επισυνάπτεται στην παρούσα απόφαση.
                                          Άρθρο 2
   Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι
   αρμόδιο(α) να προβεί(ούν) στην κοινοποίηση που προβλέπεται στο άρθρο 9 παράγραφος 1
   της συμφωνίας.
   Βρυξέλλες,
                                           Για το Συμβούλιο
                                           Ο Πρόεδρος
EL                                           8                                           EL
 ---pagebreak---                                          ΠΑΡΑΡΤΗΜΑ
                                          ΣΥΜΦΩΝΙΑ
           μεταξύ της Ευρωπαϊκής Κοινότητας και της κυβέρνησης της Μογγολίας
                  σχετικά με ορισμένες πτυχές των αεροπορικών μεταφορών
   Η ΕΥΡΩΠΑΪΚΗ ΚΟΙΝΟΤΗΤΑ
   αφενός, και
   Η ΚΥΒΕΡΝΗΣΗ ΤΗΣ ΜΟΓΓΟΛΙΑΣ
   αφετέρου,
   (στο εξής "συμβαλλόμενα μέρη")
   ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες αεροπορικών μεταφορών
   μεταξύ αρκετών κρατών μελών της Ευρωπαϊκής Κοινότητας και της Μογγολίας, οι οποίες
   περιέχουν διατάξεις αντίθετες προς την κοινοτική νομοθεσία,
   ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα σε
   διάφορες πτυχές των διμερών συμφωνιών αεροπορικών μεταφορών που έχουν συναφθεί
   μεταξύ κρατών μελών της Ευρωπαϊκής Κοινότητας και τρίτων χωρών,
   ΕΠΙΣΗΜΑΙΝΟΝΤΑΣ ότι, βάσει του ευρωπαϊκού κοινοτικού δικαίου, οι κοινοτικοί
   αερομεταφορείς που είναι εγκατεστημένοι σε κράτος μέλος έχουν ισότιμο δικαίωμα
   πρόσβασης στα αεροπορικά δρομολόγια μεταξύ κρατών μελών της Ευρωπαϊκής Κοινότητας
   και τρίτων χωρών,
   ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων
   τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών
   να αποκτούν την κυριότητα αερομεταφορέων που έχουν λάβει άδεια σύμφωνα με το
   ευρωπαϊκό κοινοτικό δίκαιο,
   ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών
   μεταφορών μεταξύ των κρατών μελών της Ευρωπαϊκής Κοινότητας και της Μογγολίας, οι
   οποίες είναι αντίθετες προς το ευρωπαϊκό κοινοτικό δίκαιο, πρέπει να εναρμονισθούν με
   αυτό, ούτως ώστε να δημιουργηθεί μια σταθερή νομική βάση για τις αεροπορικές μεταφορές
   μεταξύ της Ευρωπαϊκής Κοινότητας και της Μογγολίας και για να διαφυλαχθεί η συνέχεια
   των εν λόγω αεροπορικών μεταφορών,
   ΕΠΙΣΗΜΑΙΝΟΝΤΑΣ ότι, βάσει της νομοθεσίας της Ευρωπαϊκής Κοινότητας, οι
   αερομεταφορείς απαγορεύεται, καταρχήν, να συνάπτουν συμφωνίες, οι οποίες δύνανται να
   επηρεάσουν τις συναλλαγές μεταξύ κρατών μελών της Ευρωπαϊκής Κοινότητας και έχουν ως
   αντικείμενο ή ως αποτέλεσμα την παρεμπόδιση, τον περιορισμό ή τη νόθευση του
   ανταγωνισμού,
EL                                              9                                         EL
 ---pagebreak---    ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Κοινότητας, στο πλαίσιο των
   συγκεκριμένων διαπραγματεύσεων, δεν είναι να αυξήσει τον συνολικό όγκο της αεροπορικής
   κίνησης μεταξύ της Ευρωπαϊκής Κοινότητας και της Μογγολίας, να μεταβάλει το ισοζύγιο
   μεταξύ κοινοτικών αερομεταφορέων και αερομεταφορέων της Μογγολίας, ούτε να
   διαπραγματευθεί τροποποιήσεις των διατάξεων περί δικαιωμάτων μεταφοράς που
   περιέχονται στις υπάρχουσες διμερείς συμφωνίες παροχής αεροπορικών μεταφορών,
   ΕΠΙΣΗΜΑΙΝΟΝΤΑΣ ότι ορισμένες διατάξεις των διμερών συμφωνιών αεροπορικών
   μεταφορών που έχουν συναφθεί μεταξύ κρατών μελών της Ευρωπαϊκής Κοινότητας και της
   Μογγολίας, οι οποίες i) απαιτούν ή ευνοούν την έγκριση συμφωνιών μεταξύ επιχειρήσεων,
   αποφάσεων από ενώσεις επιχειρήσεων ή συνεννοημένων πρακτικών που εμποδίζουν,
   νοθεύουν ή περιορίζουν τον ανταγωνισμό μεταξύ αερομεταφορέων σε συγκεκριμένα
   δρομολόγια, ή ii) ενισχύουν τις επιπτώσεις τέτοιων συμφωνιών, αποφάσεων ή
   συνεννοημένων πρακτικών, ή iii) αναθέτουν σε αερομεταφορείς ή άλλους ιδιωτικούς
   οικονομικούς παράγοντες την αρμοδιότητα λήψης μέτρων που εμποδίζουν, νοθεύουν ή
   περιορίζουν τον ανταγωνισμό μεταξύ αερομεταφορέων σε συγκεκριμένα δρομολόγια,
   μπορούν να καταστήσουν αναποτελεσματικούς τους κανόνες ανταγωνισμού στις
   επιχειρήσεις.
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
                                           ΑΡΘΡΟ 1
                                        Γενικές διατάξεις
   1.      Για τους σκοπούς της παρούσας συμφωνίας, ως "κράτη μέλη" νοούνται τα κράτη
           μέλη της Ευρωπαϊκής Κοινότητας.
   2.      Σε καθεμιά από τις συμφωνίες που παρατίθενται στο παράρτημα 1, οι αναφορές σε
           υπηκόους του κράτους μέλους συμβαλλόμενου μέρους της συμφωνίας αυτής
           νοούνται ως αναφορές σε υπηκόους των κρατών μελών της Ευρωπαϊκής
           Κοινότητας.
   3.      Σε καθεμιά από τις συμφωνίες που παρατίθενται στο παράρτημα 1, οι αναφορές σε
           αερομεταφορείς ή αεροπορικές εταιρείες του κράτους μέλους συμβαλλόμενου
           μέρους της συμφωνίας αυτής νοούνται ως αναφορές σε αερομεταφορείς ή
           αεροπορικές εταιρείες που έχει καθορίσει το συγκεκριμένο κράτος μέλος.
                                           ΑΡΘΡΟ 2
                         Καθορισμός αερομεταφορέα από κράτος μέλος
   1.      Οι διατάξεις των παραγράφων 2 και 3 του παρόντος άρθρου αντικαθιστούν τις
           σχετικές διατάξεις των άρθρων που παρατίθενται στα στοιχεία α) και β) του
           παραρτήματος 2 αντίστοιχα, σε ό,τι αφορά τον καθορισμό αερομεταφορέα από το
           εκάστοτε κράτος μέλος, τις άδειες εκμετάλλευσης και τις άδειες τεχνικής φύσεως
           που χορηγεί η Μογγολία, και σε ό,τι αφορά την απόρριψη, την ανάκληση, την
           αναστολή ή τον περιορισμό των αδειών εκμετάλλευσης ή των αδειών τεχνικής
           φύσεως του αερομεταφορέα, αντίστοιχα.
EL                                             10                                         EL
 ---pagebreak---    2.      Η Μογγολία, όταν της γνωστοποιείται από κράτος μέλος καθορισμός
           αερομεταφορέα, χορηγεί τις κατάλληλες άδειες εκμετάλλευσης και άδειες τεχνικής
           φύσεως, με την ελάχιστη διαδικαστική καθυστέρηση, υπό τον όρο ότι:
                  i.   ο αερομεταφορέας είναι εγκατεστημένος στην επικράτεια του κράτους
                       μέλους που τον έχει καθορίσει, με βάση τη συνθήκη για την ίδρυση της
                       Ευρωπαϊκής Κοινότητας, και έχει έγκυρη άδεια εκμετάλλευσης
                       σύμφωνα με το ευρωπαϊκό κοινοτικό δίκαιο
                  ii.  το κράτος μέλος που είναι υπεύθυνο για την έκδοση του αντίστοιχου
                       πιστοποιητικού αερομεταφορέα διασφαλίζει και διατηρεί τον ουσιαστικό
                       ρυθμιστικό έλεγχο του αερομεταφορέα και ότι στην πράξη καθορισμού
                       προσδιορίζεται με σαφήνεια η αρμόδια αεροπορική αρχή·και
                  iii. ο αερομεταφορέας τελεί υπό την κυριότητα, είτε άμεσα είτε δια κατά
                       πλειοψηφίαν συμμετοχής, και υπό τον πραγματικό έλεγχο κρατών μελών
                       ή/και υπηκόων κρατών μελών, ή/και άλλων κρατών αναφερόμενων στο
                       παράρτημα 3 ή/και υπηκόων των συγκεκριμένων άλλων χωρών.
   3.      Η Μογγολία δύναται να απορρίψει, να ανακαλέσει, να αναστείλει ή να περιορίσει τις
           άδειες εκμετάλλευσης ή τις άδειες τεχνικής φύσεως ενός αερομεταφορέα
           καθορισμένου από κράτος μέλος εφόσον:
                  i.   ο αερομεταφορέας δεν είναι εγκατεστημένος στην επικράτεια του
                       κράτους μέλους που τον έχει καθορίσει, με βάση τη συνθήκη για την
                       ίδρυση της Ευρωπαϊκής Κοινότητας, ή δεν διαθέτει έγκυρη άδεια
                       εκμετάλλευσης σύμφωνα με το ευρωπαϊκό κοινοτικό δίκαιο
                  ii.  το κράτος μέλος που είναι υπεύθυνο για την έκδοση του αντίστοιχου
                       πιστοποιητικού αερομεταφορέα δεν διασφαλίζει ή δεν διατηρεί τον
                       ουσιαστικό ρυθμιστικό έλεγχο του αερομεταφορέα, ή εφόσον στην
                       πράξη καθορισμού του αερομεταφορέα δεν προσδιορίζεται με σαφήνεια
                       η αρμόδια αεροπορική αρχή·ή
                  iii. ο αερομεταφορέας δεν τελεί υπό την κυριότητα, είτε άμεσα είτε δια κατά
                       πλειοψηφίαν συμμετοχής, ή υπό τον πραγματικό έλεγχο κρατών μελών
                       ή/και υπηκόων κρατών μελών, ή/και άλλων κρατών αναφερόμενων στο
                       παράρτημα 3 ή/και υπηκόων των συγκεκριμένων άλλων χωρών.
   Κατά την άσκηση των δικαιωμάτων που της παρέχει η παρούσα παράγραφος, η Μογγολία
   δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.
                                            ΑΡΘΡΟ 3
                                        Ασφάλεια πτήσεων
   1.      Οι διατάξεις της παραγράφου 2 του παρόντος άρθρου συμπληρώνουν τις σχετικές
           διατάξεις των άρθρων που παρατίθενται στο παράρτημα 2 στοιχείο γ).
EL                                             11                                             EL
 ---pagebreak---    2. Σε περίπτωση που ένα κράτος μέλος έχει καθορίσει αερομεταφορέα του οποίου τον
      ρυθμιστικό έλεγχο διασφαλίζει και διατηρεί άλλο κράτος μέλος, τα δικαιώματα της
      Μογγολίας που απορρέουν από τις διατάξεις περί ασφάλειας πτήσεων της
      συμφωνίας μεταξύ του κράτους μέλους που έχει καθορίσει τον αερομεταφορέα και
      της Μογγολίας ισχύουν εξίσου σε ό,τι αφορά την έκδοση, την εφαρμογή ή τη
      διατήρηση των προτύπων ασφάλειας πτήσεων από το άλλο αυτό κράτος μέλος και
      σε ό,τι αφορά την άδεια εκμετάλλευσης του εν λόγω αερομεταφορέα.
                                      ΑΡΘΡΟ 4
                         Φορολόγηση αεροπορικών καυσίμων
   1. Οι διατάξεις της παραγράφου 2 του παρόντος άρθρου συμπληρώνουν τις σχετικές
      διατάξεις των άρθρων που παρατίθενται στο παράρτημα 2 στοιχείο δ).
   2. Κατά παρέκκλιση οιασδήποτε αντίθετης διάταξης των συμφωνιών που παρατίθενται
      στο παράρτημα 2 στοιχείο δ), οι συμφωνίες αυτές δεν θίγουν κατά κανένα τρόπο την
      ευχέρεια ενός κράτους μέλους να επιβάλλει, άνευ διακρίσεων, φόρους, εισφορές,
      δασμούς, τέλη ή επιβαρύνσεις στα καύσιμα που διατίθενται στην επικράτειά του στα
      αεροσκάφη καθορισμένου αερομεταφορέα της Μογγολίας, ο οποίος εκτελεί
      δρομολόγια μεταξύ σημείου της επικράτειας του συγκεκριμένου κράτους μέλους και
      άλλου σημείου της επικράτειας του ίδιου κράτους μέλους ή σημείου της επικράτειας
      άλλου κράτους μέλους.
                                      ΑΡΘΡΟ 5
                 Ναύλοι μεταφοράς εντός της Ευρωπαϊκής Κοινότητας
   1. Οι διατάξεις της παραγράφου 2 του παρόντος άρθρου συμπληρώνουν τις σχετικές
      διατάξεις των άρθρων που παρατίθενται στο παράρτημα 2 στοιχείο ε).
   2. Οι ναύλοι που επιβάλλονται από αερομεταφορέα(είς) καθορισμένο(ους) από τη
      Μογγολία βάσει μιας από τις συμφωνίες που παρατίθενται στο παράρτημα 1, η
      οποία περιέχει διάταξη περιλαμβανόμενη στο παράρτημα 2 στοιχείο ε) για μεταφορά
      εξ ολοκλήρου εντός της Ευρωπαϊκής Κοινότητας, υπόκεινται στη νομοθεσία της
      Ευρωπαϊκής Κοινότητας.
                                      ΑΡΘΡΟ 6
                     Συμβατότητα με τους κανόνες ανταγωνισμού
   1. Κατά παρέκκλιση τυχόν αντίθετων διατάξεων, καμία διάταξη οποιασδήποτε
      συμφωνίας που παρατίθεται στο παράρτημα 1 (i) δεν ευνοεί την έγκριση συμφωνιών
      μεταξύ επιχειρήσεων, αποφάσεων από ενώσεις επιχειρήσεων ή συνεννοημένων
      πρακτικών που εμποδίζουν ή νοθεύουν τον ανταγωνισμό· (ii) δεν ενισχύει τις
      επιπτώσεις τέτοιων συμφωνιών, αποφάσεων ή συνεννοημένων πρακτικών, ή (iii) δεν
      αναθέτει σε ιδιωτικούς οικονομικούς φορείς την αρμοδιότητα λήψης μέτρων, τα
      οποία παρακωλύουν, νοθεύουν ή περιορίζουν τον ανταγωνισμό.
EL                                       12                                            EL
 ---pagebreak---    2.      Οι διατάξεις των συμφωνιών του παραρτήματος 1, οι οποίες δεν συμβιβάζονται με
           την παράγραφο 1 του παρόντος άρθρου, δεν εφαρμόζονται.
                                          ΑΡΘΡΟ 7
                                  Παραρτήματα της συμφωνίας
   Τα παραρτήματα της παρούσας συμφωνίας αποτελούν αναπόσπαστο μέρος αυτής.
                                          ΑΡΘΡΟ 8
                                  Αναθεώρηση ή τροποποίηση
   Τα συμβαλλόμενα μέρη μπορούν, ανά πάσα στιγμή, να αναθεωρήσουν ή να τροποποιήσουν
   την παρούσα συμφωνία με κοινή συναίνεση.
                                          ΑΡΘΡΟ 9
                            Έναρξη ισχύος και προσωρινή εφαρμογή
   1.      Η παρούσα συμφωνία τίθεται σε ισχύ την ημερομηνία κατά την οποία τα
           συμβαλλόμενα μέρη έχουν αμοιβαία κοινοποιήσει εγγράφως την ολοκλήρωση των
           αντίστοιχων εσωτερικών τους διαδικασιών που απαιτούνται για την έναρξη ισχύος
           της συμφωνίας.
   2.      Κατά παρέκκλιση της παραγράφου 1, τα συμβαλλόμενα μέρη συμφωνούν να
           εφαρμόζουν προσωρινά την παρούσα συμφωνία από την πρώτη ημέρα του μηνός
           που έπεται της ημερομηνίας, κατά την οποία τα συμβαλλόμενα μέρη θα έχουν
           αμοιβαία κοινοποιήσει την ολοκλήρωση των αναγκαίων για τον σκοπό αυτό
           διαδικασιών.
   3.      Οι συμφωνίες και λοιπές ρυθμίσεις μεταξύ κρατών μελών και της Μογγολίας οι
           οποίες, κατά την ημερομηνία υπογραφής της παρούσας συμφωνίας, δεν έχουν ακόμη
           τεθεί σε ισχύ και δεν εφαρμόζονται προσωρινά, περιλαμβάνονται στο παράρτημα 1
           στοιχείο β). Η παρούσα συμφωνία εφαρμόζεται σε όλες αυτές τις συμφωνίες και
           ρυθμίσεις από την ημερομηνία έναρξης ισχύος ή προσωρινής εφαρμογής τους.
                                          ΑΡΘΡΟ 10
                                            Λύση
   1.      Η λύση μιας από τις συμφωνίες που παρατίθενται στο παράρτημα 1 συνεπάγεται
           ταυτόχρονη λήξη της ισχύος όλων των διατάξεων της παρούσας συμφωνίας που
           σχετίζονται με τη συγκεκριμένη συμφωνία του παραρτήματος 1.
EL                                            13                                         EL
 ---pagebreak---    2.       Η λύση όλων των συμφωνιών που παρατίθενται στο παράρτημα 1 συνεπάγεται
            ταυτόχρονη λήξη της ισχύος της παρούσας συμφωνίας.
   ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο,
   υπέγραψαν την παρούσα συμφωνία.
   Έγινε στις [….], την […] ημέρα του […, …], εις διπλούν στην αγγλική, βουλγαρική, γαλλική,
   γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική,
   ουγγρική, ολλανδική, πολωνική, πορτογαλική, ρουμανική, σλοβακική, σλοβενική, σουηδική,
   τσεχική, φινλανδική και μογγολική γλώσσα.
   ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ:              ΓΙΑ ΤΗΝ ΚΥΒΕΡΝΗΣΗ ΤΗΣ ΜΟΓΓΟΛΙΑΣ:
EL                                            14                                              EL
 ---pagebreak---    ΠΑΡΑΡΤΗΜΑ 1
     Κατάλογος των συμφωνιών που αναφέρονται στο άρθρο 1 της παρούσας συμφωνίας
   Συμφωνίες παροχής αεροπορικών υπηρεσιών μεταξύ της Μογγολίας και κρατών μελών
   τής Ευρωπαϊκής Κοινότητας οι οποίες, κατά την ημερομηνία υπογραφής της παρούσας
   συμφωνίας, έχουν συναφθεί, υπογραφεί ή/και μονογραφηθεί.
   –      Συμφωνία αεροπορικών μεταφορών μεταξύ της κυβέρνησης της Ομοσπονδιακής
          Δημοκρατίας της Αυστρίας και της κυβέρνησης της Μογγολίας που
          μονογραφήθηκε και προσαρτήθηκε ως Προσάρτημα 2 στο μνημόνιο συμφωνίας που
          υπογράφηκε στη Βιέννη στις 28 Ιουνίου 1999, αναφερόμενη στο παράρτημα 2 ως
          «συμφωνία Μογγολίας - Αυστρίας»·
   –      Συμφωνία αεροπορικών μεταφορών μεταξύ της κυβέρνησης του Βασιλείου της
          Δανίας και της κυβέρνησης της Μογγολίας, η οποία υπεγράφη στο Πεκίνο στις 19
          Ιουνίου 1997, αναφερόμενη στο παράρτημα 2 ως «συμφωνία Μογγολίας – Δανίας»·
   –      Συμφωνία αεροπορικών μεταφορών μεταξύ της κυβέρνησης της Δημοκρατίας της
          Φινλανδίας και της κυβέρνησης της Μογγολίας, η οποία συνήφθη στο Ελσίνκι
          στις 10 Φεβρουαρίου 2000, αναφερόμενη στο παράρτημα 2 ως «συμφωνία
          Μογγολίας – Φινλανδίας»·
   –      Συμφωνία αεροπορικών μεταφορών μεταξύ της κυβέρνησης της Ομοσπονδιακής
          Δημοκρατίας της Γερμανίας και της κυβέρνησης της Μογγολίας, η οποία
          συνήφθη στη Βόννη στις 29 Μαΐου 1998, αναφερόμενη στο παράρτημα 2 ως
          «συμφωνία Μογγολίας – Γερμανίας»·
   –      Συμφωνία αεροπορικών μεταφορών μεταξύ της κυβέρνησης της Δημοκρατίας της
          Ουγγαρίας και της κυβέρνησης της Μογγολίας, η οποία συνήφθη στο Ulaanbaatar
          στις 13 Σεπτεμβρίου 1994, αναφερόμενη στο παράρτημα 2 ως «συμφωνία
          Μογγολίας – Ουγγαρίας»·
   –      Συμφωνία αεροπορικών μεταφορών μεταξύ της κυβέρνησης του Μεγάλου
          Δουκάτου του Λουξεμβούργου και της κυβέρνησης της Μογγολίας, η οποία
          συνήφθη στο Λουξεμβούργο στις 18 Μαρτίου 1995, αναφερόμενη στο παράρτημα 2
          ως «συμφωνία Μογγολίας – Λουξεμβούργου»·
   –      Συμφωνία αεροπορικών μεταφορών μεταξύ της κυβέρνησης του Βασιλείου των
          Κάτω Χωρών και της κυβέρνησης της Μογγολίας, η οποία συνήφθη στη Χάγη
          στις 9 Μαρτίου 1995, αναφερόμενη στο παράρτημα 2 ως «συμφωνία Μογγολίας –
          Κάτω Χωρών»·
   –      Συμφωνία αεροπορικών μεταφορών μεταξύ της κυβέρνησης της Λαϊκής
          Δημοκρατίας της Πολωνίας και της κυβέρνησης της Λαϊκής Δημοκρατίας της
          Μογγολίας, η οποία συνήφθη στις 26 Mαΐου 1989 στο Ulan-Bator, αναφερόμενη
          στο παράρτημα 2 ως «συμφωνία Μογγολίας-Πολωνίας»·
   –      Συμφωνία αεροπορικών μεταφορών μεταξύ της κυβέρνησης Ρουμανίας και της
          κυβέρνησης της Μογγολίας, η οποία συνήφθη στο Ulan Bator στις 10 Ιουλίου
          1990, αναφερόμενη στο παράρτημα 2 ως «συμφωνία Μογγολίας – Ρουμανίας»·
EL                                         15                                          EL
 ---pagebreak---    – Συμφωνία αεροπορικών μεταφορών μεταξύ της κυβέρνησης του Βασιλείου της
     Σουηδίας και της κυβέρνησης της Μογγολίας, η οποία υπεγράφη στο Πεκίνο στις
     19 Ιουνίου 1997, αναφερόμενη στο παράρτημα 2 ως «συμφωνία Μογγολίας –
     Σουηδίας»·
   – Συμφωνία αεροπορικών μεταφορών μεταξύ της κυβέρνησης του Ηνωμένου
     Βασιλείου της Μεγάλης Βρετανίας και της Βόρειας Ιρλανδίας και της
     κυβέρνησης της Μογγολίας, η οποία υπεγράφη στο Λονδίνο την 1η Μαρτίου 2000,
     αναφερόμενη στο παράρτημα 2 ως «συμφωνία Μογγολίας - Ηνωμένου Βασιλείου».
EL                                   16                                          EL
 ---pagebreak---    ΠΑΡΑΡΤΗΜΑ 2
       Κατάλογος των άρθρων των συμφωνιών που παρατίθενται στο παράρτημα 1 και
                 αναφέρονται στα άρθρα 2 έως 5 της παρούσας συμφωνίας
   (α) Καθορισμός αερομεταφορέα από κράτος μέλος:
   –      Άρθρο 3 παράγραφος 5 της συμφωνίας Μογγολίας - Αυστρίας·
   –      Άρθρο 3 παράγραφος 4 της συμφωνίας Μογγολίας - Δανίας·
   –      Άρθρο 3 παράγραφος 4 της συμφωνίας Μογγολίας - Γερμανίας·
   –      Άρθρο 3 παράγραφος 4 της συμφωνίας Μογγολίας - Ουγγαρίας·
   –      Άρθρο 3 παράγραφος 4 της συμφωνίας Μογγολίας - Λουξεμβούργου·
   –      Άρθρο 3 παράγραφος 4 της συμφωνίας Μογγολίας – Κάτω Χωρών·
   –      Άρθρο 3 παράγραφος 4 στοιχείο α) της συμφωνίας Μογγολίας – Ρουμανίας.
   –      Άρθρο 3 παράγραφος 4 της συμφωνίας Μογγολίας - Σουηδίας·
   –      Άρθρο 4 παράγραφος 4 της συμφωνίας Μογγολίας - Ηνωμένου Βασιλείου.
   (β) Απόρριψη, ανάκληση, αναστολή ή περιορισμός των αδειών εκμετάλλευσης ή των
          αδειών τεχνικής φύσεως:
   –      Άρθρο 4 παράγραφος 1 στοιχείο α) της συμφωνίας Μογγολίας - Αυστρίας·
   –      Άρθρο 4 παράγραφος 1 στοιχείο α) της συμφωνίας Μογγολίας - Δανίας·
   –      Άρθρο 5 παράγραφος 1 στοιχείο α) της συμφωνίας Μογγολίας - Φινλανδίας·
   –      Άρθρο 4 της συμφωνίας Μογγολίας – Γερμανίας·
   –      Άρθρο 4 παράγραφος 1 στοιχείο α) της συμφωνίας Μογγολίας - Ουγγαρίας·
   –      Άρθρο 4 παράγραφος 1 στοιχείο α) της συμφωνίας Μογγολίας - Λουξεμβούργου·
   –      Άρθρο 4 παράγραφος 1 στοιχείο α) της συμφωνίας Μογγολίας - Σουηδίας·
   –      Άρθρο 5 παράγραφος 1 στοιχείο α) της συμφωνίας Μογγολίας - Ηνωμένου
          Βασιλείου.
   (γ) Ασφάλεια πτήσεων:
   –      Άρθρο 6 της συμφωνίας Μογγολίας – Αυστρίας·
   –      Άρθρο 13 της συμφωνίας Μογγολίας – Φινλανδίας·
   –      Άρθρο 12 της συμφωνίας Μογγολίας – Γερμανίας·
EL                                          17                                      EL
 ---pagebreak---    –       Άρθρο 11 της συμφωνίας Μογγολίας – Ουγγαρίας·
   –       Άρθρο 7 της συμφωνίας Μογγολίας – Λουξεμβούργου·
   –       Άρθρο 8 της συμφωνίας Μογγολίας – Κάτω Χωρών·
   –       Άρθρο 15 της συμφωνίας Μογγολίας – Πολωνίας·
   –       Άρθρο 7 της συμφωνίας Μογγολίας – Ρουμανίας·
   (δ) Φορολόγηση αεροπορικών καυσίμων:
   –       Άρθρο 7 της συμφωνίας Μογγολίας – Αυστρίας·
   –       Άρθρο 6 της συμφωνίας Μογγολίας – Δανίας·
   –       Άρθρο 6 της συμφωνίας Μογγολίας – Φινλανδίας·
   –       Άρθρο 6 της συμφωνίας Μογγολίας – Γερμανίας·
   –       Άρθρο 9 της συμφωνίας Μογγολίας – Ουγγαρίας·
   –       Άρθρο 10 της συμφωνίας Μογγολίας – Λουξεμβούργου·
   –       Άρθρο 11 της συμφωνίας Μογγολίας – Κάτω Χωρών·
   –       Άρθρο 10 της συμφωνίας Μογγολίας – Πολωνίας·
   –       Άρθρο 9 της συμφωνίας Μογγολίας – Ρουμανίας·
   –       Άρθρο 6 της συμφωνίας Μογγολίας – Σουηδίας·
   –       Άρθρο 8 της συμφωνίας Μογγολίας – Ηνωμένου Βασιλείου.
   (ε) Ναύλοι μεταφοράς εντός της Ευρωπαϊκής Κοινότητας:
   –       Άρθρο 11 της συμφωνίας Μογγολίας – Αυστρίας·
   –       Άρθρο 11 της συμφωνίας Μογγολίας – Δανίας·
   –       Άρθρο 10 της συμφωνίας Μογγολίας – Φινλανδίας·
   –       Άρθρο 10 της συμφωνίας Μογγολίας – Γερμανίας·
   –       Άρθρο 8 της συμφωνίας Μογγολίας – Ουγγαρίας·
   –       Άρθρο 9 της συμφωνίας Μογγολίας – Λουξεμβούργου·
   –       Άρθρο 10 της συμφωνίας Μογγολίας – Κάτω Χωρών·
   –       Άρθρο 9 της συμφωνίας Μογγολίας – Πολωνίας·
   –       Άρθρο 11 της συμφωνίας Μογγολίας – Ρουμανίας·
EL                                         18                    EL
 ---pagebreak---    – Άρθρο 11 της συμφωνίας Μογγολίας – Σουηδίας·
   – Άρθρο 7 της συμφωνίας Μογγολίας – Ηνωμένου Βασιλείου.
EL                                   19                    EL
 ---pagebreak---    ΠΑΡΑΡΤΗΜΑ 3
       Κατάλογος άλλων χωρών που αναφέρονται στο άρθρο 2 της παρούσας συμφωνίας
   (α) Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό
   Χώρο)·
   (β) Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό
   Χώρο)·
   (γ) Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·
   (δ) Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και
   της Ελβετικής Συνομοσπονδίας στον τομέα των αεροπορικών μεταφορών).
EL                                           20                                         EL


title: Πρόταση Απόφαση του Συμβουλίου για τη σύναψη ρύθμισης μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης - Πρόταση Απόφαση του Συμβουλίου για την υπογραφή, εξ ονόματος της Κοινότητας, της ρύθμισης μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης

text:
Σημαντική ανακοίνωση νομικού περιεχομένου

|

52009PC0255(01)

Πρόταση Απόφαση του Συμβουλίου για τη σύναψη ρύθμισης μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης  /* COM/2009/0255 τελικό - CNS 2009/0073 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 4.6.2009COM(2009) 255 τελικό2009/0073 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη σύναψη ρύθμισης μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή, εξ ονόματος της Κοινότητας, της ρύθμισης μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΑΙΤΙΟΛΟΓΙΚΗ ΕΚΘΕΣΗ1. ΠΟΛΙΤΙΚΟ ΚΑΙ ΝΟΜΙΚΟ ΠΛΑΙΣΙΟΤο άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου της 26ης Οκτωβρίου 2004 σχετικά με τη σύσταση Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης[1] ορίζει ότι στον Οργανισμό μπορούν να μετάσχουν χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν. Οι λεπτομερείς κανόνες για τη συμμετοχή τους θα καθοριστούν σε άλλες ρυθμίσεις που θα συναφθούν μεταξύ της Ευρωπαϊκής Κοινότητας και των χωρών αυτών.Στις 15 Φεβρουαρίου 2007 η Ευρωπαϊκή Κοινότητα και η Δημοκρατία της Ισλανδίας και το Βασίλειο της Νορβηγίας συνήψαν ρύθμιση για τη συμμετοχή αυτών των κρατών στον Οργανισμό[2].Στις 26 Οκτωβρίου 2004, η Ευρωπαϊκή Ένωση, η Ευρωπαϊκή Κοινότητα και η Ελβετική Συνομοσπονδία υπέγραψαν τη συμφωνία σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (εφεξής «η συμφωνία του Σένγκεν»). Η συμφωνία του Σένγκεν άρχισε να ισχύει την 1η Μαρτίου 2008[3].Το άρθρο 16 της συμφωνίας του Σένγκεν προβλέπει τη σύνδεση του Λιχτενστάιν με το κεκτημένο του Σένγκεν μέσω πρωτοκόλλου της συμφωνίας του Σένγκεν που θα καθορίζει τα δικαιώματα και τις υποχρεώσεις καθενός από τα συμβαλλόμενα μέρη. Το πρωτόκολλο υπογράφηκε στις 28 Φεβρουαρίου 2008 και αναμένεται ότι θα συναφθεί το 2009.Για λόγους αποτελεσματικότητας, και για να αποτραπεί η ανάγκη διεξαγωγής χωριστών διαπραγματεύσεων, το Λιχτενστάιν συνδέθηκε με τις διαπραγματεύσεις για τη συμμετοχή του στον Οργανισμό προτού ολοκληρωθεί η σύναψη του πρωτοκόλλου. Η ρύθμιση σχετικά με τις λεπτομέρειες της συμμετοχής στον Οργανισμό δεν εφαρμόζεται στο Λιχτενστάιν έως την ημερομηνία κατά την οποία θα τεθεί σε εφαρμογή το πρωτόκολλο.Σύμφωνα με την εξουσιοδότηση που χορηγήθηκε στην Επιτροπή στις 11 Μαρτίου 2008, διεξήχθησαν διαπραγματεύσεις με την Ελβετία και το Λιχτενστάιν. Οι διαπραγματεύσεις ολοκληρώθηκαν στις 19 Ιανουαρίου 2009 και μονογραφήθηκε το σχέδιο ρύθμισης.Τα κράτη μέλη ενημερώθηκαν και ζητήθηκε η γνώμη τους στην ομάδα εργασίας «Σύνορα» και στην ομάδα εργασίας για την Ευρωπαϊκή Ζώνη Ελευθέρων Συναλλαγών (ΕΖΕΣ) στο πλαίσιο του Συμβουλίου.Η νομική βάση για τη ρύθμιση είναι το άρθρο 62 παράγραφος 2 στοιχείο α) και το άρθρο 66 σε συνδυασμό με το άρθρο 300 παράγραφος 3 πρώτο εδάφιο πρώτη περίοδος της Συνθήκης ΕΚ.Οι συνημμένες προτάσεις συνιστούν τις νομικές πράξεις για την υπογραφή και σύναψη της ρύθμισης. Το Συμβούλιο θα λάβει απόφαση με ειδική πλειοψηφία. Βάσει του άρθρου 300 παράγραφος 3 της συνθήκης ΕΚ, θα πρέπει να ζητηθεί επίσημα η γνώμη του Ευρωπαϊκού Κοινοβουλίου σχετικά με τη σύναψη της ρύθμισης.2. ΕΚΒΑΣΗ ΤΩΝ ΔΙΑΠΡΑΓΜΑΤΕΥΣΕΩΝΗ Επιτροπή θεωρεί ότι οι στόχοι που τέθηκαν από το Συμβούλιο στις οδηγίες διαπραγμάτευσης επιτεύχθηκαν και ότι το σχέδιο ρύθμισης σχετικά με τις λεπτομέρειες της συμμετοχής της Ελβετικής Συνομοσπονδίας και του Πριγκιπάτου του Λιχτενστάιν στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης γίνεται αποδεκτό από την Κοινότητα.Το τελικό περιεχόμενο του σχεδίου ρύθμισης μπορεί να συνοψισθεί ως εξής:Στόχος και πεδίο εφαρμογήςΗ ρύθμιση καθιερώνει σαφή και απερίφραστα, νομικώς δεσμευτικά δικαιώματα και υποχρεώσεις ούτως ώστε να εξασφαλισθεί αποτελεσματική συμμετοχή της Ελβετίας και του Λιχτενστάιν στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης.Η ρύθμιση αφορά τα ακόλουθα ζητήματα: τα περιορισμένα δικαιώματα ψήφου των αντιπροσώπων της Ελβετίας και του Λιχτενστάιν στο διοικητικό συμβούλιο του Οργανισμού, τη χρηματοδοτική συνεισφορά της Ελβετίας και του Λιχτενστάιν στον προϋπολογισμό του Οργανισμού, την προστασία και τον εμπιστευτικό χαρακτήρα των δεδομένων, το νομικό καθεστώς του Οργανισμού στην Ελβετία και το Λιχτενστάιν, την ευθύνη του Οργανισμού, την αναγνώριση από την Ελβετία και το Λιχτενστάιν της δικαιοδοσίας του Δικαστηρίου των Ευρωπαϊκών Κοινοτήτων όσον αφορά τον Οργανισμό, τα προνόμια και ασυλίες του Οργανισμού και του προσωπικού του, τη δυνατότητα των υπηκόων της Ελβετίας και του Λιχτενστάιν να προσλαμβάνονται με σύμβαση από το Γενικό Διευθυντή του Οργανισμού.Η ειδική κατάσταση της Δανίας, του Ηνωμένου Βασιλείου και της Ιρλανδίας αναφέρεται στο προοίμιο.ΔηλώσειςΣτη ρύθμιση επισυνάπτονται δύο κοινές δηλώσεις που καλύπτουν:- δικαιώματα ψήφου, και- εφαρμογή των διατάξεων για την αστική ευθύνη όσον αφορά την αποστολή ομάδων ταχείας επέμβασης στα σύνορα.3. ΣΥΜΠΕΡΑΣΜΑΤΑΜε βάση τα προαναφερθέντα αποτελέσματα, η Επιτροπή προτείνει στο Συμβούλιο:-  να αποφασίσει την υπογραφή της ρύθμισης εξ ονόματος της Κοινότητας και να εξουσιοδοτήσει τον Πρόεδρο του Συμβουλίου να ορίσει το πρόσωπο ή τα πρόσωπα που είναι αρμόδιο(α) να υπογράψει(ουν) τη συμφωνία εξ ονόματος της Κοινότητας,-  να εγκρίνει, αφού ζητήσει τη γνώμη του Ευρωπαϊκού Κοινοβουλίου, τη συνημμένη ρύθμιση μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης.-  ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή, εξ ονόματος της Κοινότητας, της ρύθμισης μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2 στοιχείο α) και το άρθρο 66 σε συνδυασμό με το άρθρο 300 παράγραφος 2 πρώτο εδάφιο πρώτη περίοδος,την πρόταση της Επιτροπής,Εκτιμώντας τα εξής:1.  Το άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου της 26ης Οκτωβρίου 2004 σχετικά με τη σύσταση Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης[4] ορίζει ότι στον Οργανισμό μπορούν να μετάσχουν χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν. Οι λεπτομέρειες της συμμετοχής τους θα καθοριστούν σε άλλες ρυθμίσεις που θα συναφθούν μεταξύ της Ευρωπαϊκής Κοινότητας και των χωρών αυτών.2.  Σύμφωνα με την εξουσιοδότηση που χορηγήθηκε στην Επιτροπή στις 11 Μαρτίου 2008, ολοκληρώθηκαν οι διαπραγματεύσεις με την Ελβετική Συνομοσπονδία και το Πριγκιπάτο του Λιχτενστάιν για τη σύναψη ρύθμισης σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης.3.  Με την επιφύλαξη της ενδεχόμενης σύναψής της σε μεταγενέστερη ημερομηνία, η ρύθμιση, η οποία μονογραφήθηκε στις 19 Ιανουαρίου 2009, πρέπει να υπογραφεί και οι κοινές δηλώσεις να εγκριθούν.4.  Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο είναι προσαρτημένο στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της. Δεδομένου ότι η παρούσα απόφαση βασίζεται στο κεκτημένο του Σένγκεν σύμφωνα με τις διατάξεις του τίτλου IV του τρίτου μέρους της συνθήκης για την ίδρυση της Ευρωπαϊκής Κοινότητας, η Δανία, σύμφωνα με το άρθρο 5 του ιδίου πρωτοκόλλου, πρέπει να αποφασίσει εντός εξαμήνου από την έκδοση της παρούσας απόφασης από το Συμβούλιο εάν θα την εφαρμόσει στο εθνικό της δίκαιο.5.  Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στο οποίο δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βόρειας Ιρλανδίας να συμμετάσχουν σε ορισμένες από τις διατάξεις του κεκτημένου του Σένγκεν[5]. Συνεπώς, το Ηνωμένο Βασίλειο δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.6.  Η παρούσα απόφαση συνιστά ανάπτυξη διατάξεων του κεκτημένου του Σένγκεν στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν[6]. Συνεπώς, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,ΑΠΟΦΑΣΙΖΕΙ:Άρθρο 1Η υπογραφή της ρύθμισης μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης καθώς και των συνημμένων κοινών δηλώσεων εγκρίνεται εξ ονόματος της Κοινότητας, με την επιφύλαξη της σύναψης της ρύθμισης.Τα κείμενα της ρύθμισης και των κοινών δηλώσεων επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη ρύθμιση εξ ονόματος της Κοινότητας, με την επιφύλαξη της σύναψής της.Βρυξέλλες, […]Για το ΣυμβούλιοΟ Πρόεδρος  2009/0073 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη σύναψη, εξ ονόματος της Κοινότητας, της ρύθμισης μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2 στοιχείο α) και το άρθρο 66 σε συνδυασμό με το άρθρο 300 παράγραφος 2 πρώτο εδάφιο πρώτη περίοδος και το άρθρο 300 παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου[7]Εκτιμώντας τα εξής:7.  Το άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου της 26ης Οκτωβρίου 2004 σχετικά με τη σύσταση Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης[8] ορίζει ότι στον Οργανισμό μπορούν να μετάσχουν χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν. Οι λεπτομέρειες της συμμετοχής τους θα καθοριστούν σε άλλες ρυθμίσεις που θα συναφθούν μεταξύ της Ευρωπαϊκής Κοινότητας και των χωρών αυτών.8.  Σύμφωνα με την εξουσιοδότηση που χορηγήθηκε στην Επιτροπή στις 11 Μαρτίου 2008, ολοκληρώθηκαν οι διαπραγματεύσεις με την Ελβετική Συνομοσπονδία και το Πριγκιπάτο του Λιχτενστάιν για τη σύναψη ρύθμισης σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης.9.  Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο είναι προσαρτημένο στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της. Δεδομένου ότι η παρούσα απόφαση βασίζεται στο κεκτημένο του Σένγκεν σύμφωνα με τις διατάξεις του τίτλου IV του τρίτου μέρους της συνθήκης για την ίδρυση της Ευρωπαϊκής Κοινότητας, η Δανία, σύμφωνα με το άρθρο 5 του ιδίου πρωτοκόλλου, πρέπει να αποφασίσει εντός εξαμήνου από την έκδοση της παρούσας απόφασης από το Συμβούλιο εάν θα την εφαρμόσει στο εθνικό της δίκαιο.10.  Η παρούσα απόφαση συνιστά ανάπτυξη διατάξεων του κεκτημένου του Σένγκεν στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν[9]. Συνεπώς, το Ηνωμένο Βασίλειο δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.11.  Η παρούσα απόφαση συνιστά ανάπτυξη διατάξεων του κεκτημένου του Σένγκεν στις οποίες δεν συμμετέχει η Ιρλανδία σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν[10]. Συνεπώς, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,12.  Η παρούσα ρύθμιση θα πρέπει να συναφθεί,ΑΠΟΦΑΣΙΖΕΙ:Άρθρο 1Η ρύθμιση μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης εγκρίνεται εξ ονόματος της Κοινότητας.Το κείμενο της ρύθμισης επισυνάπτεται στην παρούσα απόφαση.Άρθρο 2Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει εξ ονόματος της Κοινότητας το μέσο έγκρισης που προβλέπεται στο άρθρο 9 παράγραφος 4 της ρύθμισης, προκειμένου να εκφραστεί η συναίνεση της Κοινότητας να δεσμευθεί.Βρυξέλλες, […]Για το ΣυμβούλιοΟ ΠρόεδροςΠΑΡΑΡΤΗΜΑΡΥΘΜΙΣΗμεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας και του Πριγκιπάτου του Λιχτενστάιν, αφετέρου, σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής ΈνωσηςΗ ΕΥΡΩΠΑΪΚΗ ΚΟΙΝΟΤΗΤΑ,αφενός, καιΗ ΕΛΒΕΤΙΚΗ ΣΥΝΟΜΟΣΠΟΝΔΙΑ, εφεξής «Ελβετία», καικαι το ΠΡΙΓΚΙΠΑΤΟ ΤΟΥ ΛΙΧΤΕΝΣΤΑΪΝ, εφεξής «Λιχτενστάιν»,αφετέρου,ΕΧΟΝΤΑΣ ΥΠΟΨΗ τη ρύθμιση που υπογράφηκε στις 26 Οκτωβρίου 2004 μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, εφεξής «η συμφωνία»,ΕΧΟΝΤΑΣ ΥΠΟΨΗ το πρωτόκολλο που υπογράφηκε στις 28 Φεβρουαρίου 2008 μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, εφεξής «το πρωτόκολλο»,ΕΧΟΝΤΑΣ ΥΠΟΨΗ την κοινή δήλωση της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν σχετικά με τον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης που επισυνάπτεται στο προαναφερθέν πρωτόκολλο,ΕΧΟΝΤΑΣ ΥΠΟΨΗ τη ρύθμιση μεταξύ της Ευρωπαϊκής Κοινότητας και της Δημοκρατίας της Ισλανδίας και του Βασιλείου της Νορβηγίας σχετικά με τις λεπτομέρειες της συμμετοχής αυτών των κρατών στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης[11],ΕΚΤΙΜΩΝΤΑΣ ΤΑ ΕΞΗΣ:13.  Η Ευρωπαϊκή Κοινότητα συνέστησε, με τον κανονισμό (ΕΚ) αριθ. 2007/2004 του Συμβουλίου[12], εφεξής «ο κανονισμός», τον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης, εφεξής «ο Οργανισμός».14.  Ο κανονισμός συνιστά ανάπτυξη του κεκτημένου Σένγκεν κατά την έννοια της συμφωνίας και του πρωτοκόλλου.15.  Ο κανονισμός επιβεβαιώνει ότι οι χώρες που συμμετέχουν στην υλοποίηση, εφαρμογή και ανάπτυξη του κεκτημένου του Σένγκεν πρέπει να συμμετέχουν πλήρως στις δραστηριότητες του Οργανισμού, αν και με περιορισμένα δικαιώματα ψήφου.16.  Το Πριγκιπάτο του Λιχτενστάιν δεν έχει εξωτερικά σύνορα στα οποία εφαρμόζεται ο κώδικας συνόρων του Σένγκεν.17.  Η συμφωνία και το πρωτόκολλο δεν αφορούν τις λεπτομέρειες συμμετοχής της Ελβετίας και του Λιχτενστάιν στις δραστηριότητες των νέων οργανισμών που δημιουργούνται από την Ευρωπαϊκή Ένωση στο πλαίσιο της ανάπτυξης του κεκτημένου Σένγκεν και ορισμένα θέματα της εν λόγω συμμετοχής στον Οργανισμό πρέπει να ρυθμίζονται σε συμπληρωματική ρύθμιση που συνάπτεται μεταξύ των μερών της συμφωνίας και του πρωτοκόλλου.ΣΥΜΦΩΝΗΣΑΝ ΣΤΑ ΕΞΗΣ:Άρθρο 1Το Διοικητικό Συμβούλιο1. Η Ελβετία και το Λιχτενστάιν εκπροσωπούνται στο διοικητικό συμβούλιο του Οργανισμού σύμφωνα με τις λεπτομέρειες που προβλέπονται στο άρθρο 21 παράγραφος 3 του κανονισμού.2. Η Ελβετία διαθέτει δικαίωμα ψήφου:(α) όσον αφορά τις αποφάσεις σχετικά με τις ειδικές δραστηριότητες που πρέπει να διεξάγονται στα εξωτερικά της σύνορα. Οι προτάσεις αποφάσεων αυτού του χαρακτήρα απαιτούν ψήφο υπέρ της έγκρισής τους από τον εκπρόσωπό της στο διοικητικό συμβούλιο·(β) όσον αφορά τις αποφάσεις σχετικά με ειδικές δραστηριότητες που υπάγονται στο άρθρο 3 (κοινές επιχειρήσεις και πειραματικά σχέδια στα εξωτερικά σύνορα), στο άρθρο 7 (διαχείριση τεχνικού εξοπλισμού), στο άρθρο 8 (στήριξη κρατών μελών που αντιμετωπίζουν καταστάσεις οι οποίες απαιτούν αυξημένη τεχνική και επιχειρησιακή συνδρομή στα εξωτερικά σύνορα) και στο άρθρο 9 παράγραφος 1 πρώτη πρόταση (κοινές επιχειρήσεις επαναπατρισμού), οι οποίες υλοποιούνται με ανθρώπινους πόρους και/ή εξοπλισμό που διαθέτει η Ελβετία·(γ) όσον αφορά τις αποφάσεις δυνάμει του άρθρου 4 για την ανάλυση κινδύνου (κοινό υπόδειγμα ολοκληρωμένης ανάλυσης κινδύνου, γενικές και ειδικές αναλύσεις κινδύνων), που επηρεάζουν άμεσα την Ελβετία·(δ) όσον αφορά τις αποφάσεις σχετικά με τις δραστηριότητες εκπαίδευσης που προβλέπονται στο άρθρο 5, εξαιρουμένης της καθιέρωσης κοινού κορμού κατάρτισης.3. Το Λιχτενστάιν διαθέτει δικαίωμα ψήφου:(α) όσον αφορά τις αποφάσεις σχετικά με ειδικές δραστηριότητες που υπάγονται στο άρθρο 3 (κοινές επιχειρήσεις και πειραματικά σχέδια στα εξωτερικά σύνορα), στο άρθρο 7 (διαχείριση τεχνικού εξοπλισμού), στο άρθρο 8 (στήριξη κρατών μελών που αντιμετωπίζουν καταστάσεις οι οποίες απαιτούν αυξημένη τεχνική και επιχειρησιακή συνδρομή στα εξωτερικά σύνορα) και στο άρθρο 9 παράγραφος 1 πρώτη πρόταση (κοινές επιχειρήσεις επαναπατρισμού), οι οποίες υλοποιούνται με ανθρώπινους πόρους και/ή εξοπλισμό που διαθέτει το Λιχτενστάιν·(β) όσον αφορά τις αποφάσεις δυνάμει του άρθρου 4 για την ανάλυση κινδύνου (κοινό υπόδειγμα ολοκληρωμένης ανάλυσης κινδύνου, γενικές και ειδικές αναλύσεις κινδύνων), που επηρεάζουν άμεσα το Λιχτενστάιν·(γ) όσον αφορά τις αποφάσεις σχετικά με τις δραστηριότητες εκπαίδευσης που προβλέπονται στο άρθρο 5, εξαιρουμένης της καθιέρωσης κοινού βασικού εκπαιδευτικού προγράμματος.Άρθρο 2Χρηματοδοτική συνεισφοράΗ Ελβετία συνεισφέρει στον προϋπολογισμό του Οργανισμού σύμφωνα με τα ποσοστά που ορίζονται στο άρθρο 11 παράγραφος 3 της συμφωνίας.Το Λιχτενστάιν συνεισφέρει στον προϋπολογισμό του Οργανισμού σύμφωνα με το άρθρο 3 του πρωτοκόλλου το οποίο αναφέρεται στη μέθοδο συνεισφοράς που ορίζεται στο άρθρο 11 παράγραφος 3 της συμφωνίας.Άρθρο 3Προστασία και εμπιστευτικός χαρακτήρας των δεδομένων1. Η οδηγία 95/46/EΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών[13] εφαρμόζεται στα δεδομένα προσωπικού χαρακτήρα που διαβιβάζονται από τον Οργανισμό στις αρχές της Ελβετίας και του Λιχτενστάιν.2. Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2000 σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών εφαρμόζεται στα δεδομένα προσωπικού χαρακτήρα[14] που διαβιβάζονται στον Οργανισμό από τις αρχές της Ελβετίας και του Λιχτενστάιν.3. Η Ελβετία και το Λιχτενστάιν τηρούν τους κανόνες σχετικά με τον εμπιστευτικό χαρακτήρα των εγγράφων που ευρίσκονται στην κατοχή του Οργανισμού, όπως ορίζεται στον εσωτερικό κανονισμό του διοικητικού συμβουλίου.Άρθρο 4Νομικό καθεστώςΟ Οργανισμός διαθέτει νομική προσωπικότητα σύμφωνα με το δίκαιο της Ελβετίας και του Λιχτενστάιν και απολαμβάνει, στην Ελβετία και το Λιχτενστάιν, την ευρύτερη νομική ικανότητα που αναγνωρίζεται σε νομικά πρόσωπα σύμφωνα με το δίκαιο της Ελβετίας και του Λιχτενστάιν. Μπορεί ιδίως να αποκτά και να διαθέτει κινητή και ακίνητη περιουσία και να παρίσταται ενώπιον δικαστηρίου.Άρθρο 5ΕυθύνηΗ ευθύνη του Οργανισμού διέπεται από τις διατάξεις του άρθρου 19 παράγραφοι 1, 3 και 5 του κανονισμού.Άρθρο 6Δικαστήριο1. Η Ελβετία και το Λιχτενστάιν αναγνωρίζουν την αρμοδιότητα του Δικαστηρίου των Ευρωπαϊκών Κοινοτήτων όσον αφορά τον Οργανισμό, όπως προβλέπεται στο άρθρο 19 παράγραφοι 2 και 4 του κανονισμού.2. Η επίλυση διενέξεων σχετικά με την αστική ευθύνη διενεργείται σύμφωνα με το άρθρο 10 στοιχείο β) παράγραφος 4 του κανονισμού όπως τροποποιήθηκε από τον κανονισμό (ΕΚ) αριθ. 863/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου όσον αφορά τον εν λόγω μηχανισμό και για τη ρύθμιση των καθηκόντων και αρμοδιοτήτων των προσκεκλημένων υπαλλήλων[15].Άρθρο 7Προνόμια και ασυλίες1. Η Ελβετία και το Λιχτενστάιν εφαρμόζουν για τον Οργανισμό και το προσωπικό του το πρωτόκολλο περί προνομίων και ασυλιών των Ευρωπαϊκών Κοινοτήτων, το οποίο περιλαμβάνεται στο παράρτημα της παρούσας ρύθμισης.2. Το παράρτημα της παρούσας ρύθμισης, περιλαμβανομένου όσον αφορά την Ελβετία του προσαρτήματος σχετικά με τις λεπτομέρειες εφαρμογής του πρωτοκόλλου περί προνομίων και ασυλιών, αποτελεί αναπόσπαστο τμήμα της παρούσας ρύθμισης.Άρθρο 8Προσωπικό1. Η Ελβετία και το Λιχτενστάιν εφαρμόζουν τις διατάξεις που αφορούν θέματα προσωπικού του Οργανισμού που έχουν θεσπιστεί σύμφωνα με το πρωτόκολλο περί προνομίων και ασυλιών των Ευρωπαϊκών Κοινοτήτων.2. Κατά παρέκκλιση του άρθρου 12 παράγραφος 2 στοιχείο α) του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων, υπήκοοι της Ελβετίας και του Λιχτενστάιν με πλήρη πολιτικά δικαιώματα μπορούν να προσλαμβάνονται με σύμβαση από τον εκτελεστικό διευθυντή του Οργανισμού.3. Οι υπήκοοι της Ελβετίας και του Λιχτενστάιν δεν μπορούν εντούτοις να διορίζονται στις θέσεις του εκτελεστικού διευθυντή ή του αναπληρωτή εκτελεστικού διευθυντή του Οργανισμού.4. Οι υπήκοοι της Ελβετίας και του Λιχτενστάιν δεν μπορούν να εκλέγονται στη θέση του προέδρου ή αντιπροέδρου του διοικητικού συμβουλίου.Άρθρο 9Έναρξη ισχύος1. Ο Γενικός Γραμματέας του Συμβουλίου της Ευρωπαϊκής Ένωσης είναι θεματοφύλακας της παρούσας ρύθμισης.2. Η Ευρωπαϊκή Κοινότητα, η Ελβετία και το Λιχτενστάιν εγκρίνουν την παρούσα ρύθμιση σύμφωνα με τις κατ’ ιδίαν διαδικασίες τους.3. Για την έναρξη ισχύος της παρούσας ρύθμισης απαιτείται η έγκριση της Ευρωπαϊκής Κοινότητας και τουλάχιστον ενός από τα άλλα μέρη της ρύθμισης.4. Η παρούσα ρύθμιση αρχίζει να ισχύει για κάθε μέρος αυτής την πρώτη ημέρα του πρώτου μήνα που ακολουθεί την κατάθεση του μέσου έγκρισής της στον θεματοφύλακα.5. Όσον αφορά το Λιχτενστάιν, η παρούσα ρύθμιση εφαρμόζεται από την ημερομηνία κατά την οποία τίθεται σε εφαρμογή το πρωτόκολλο.Άρθρο 10Διάρκεια ισχύος και λήξη1. Η παρούσα ρύθμιση συνάπτεται για απεριόριστο χρονικό διάστημα.2. Η παρούσα ρύθμιση παύει να ισχύει έξι μήνες μετά την καταγγελία της συμφωνίας εκ μέρους της Ελβετίας ή με απόφαση του Συμβουλίου της Ευρωπαϊκής Ένωσης ή λύεται κατ’ άλλο τρόπο σύμφωνα με τις διαδικασίες που περιγράφονται στο άρθρο 7 παράγραφος 4 και στα άρθρα 10 ή 17 της συμφωνίας.3. Η παρούσα ρύθμιση παύει να ισχύει έξι μήνες μετά την καταγγελία του πρωτοκόλλου εκ μέρους του Λιχτενστάιν ή με απόφαση του Συμβουλίου της Ευρωπαϊκής Ένωσης ή λύεται κατ’ άλλο τρόπο σύμφωνα με τις διαδικασίες που περιγράφονται στα άρθρα 3, 5 παράγραφος 4 και 11 παράγραφος 1 ή 3 του πρωτοκόλλου.Η παρούσα ρύθμιση, καθώς και οι κοινές προσαρτώμενες σε αυτό δηλώσεις, συντάσσονται σε ένα μόνο πρωτότυπο στην αγγλική, βουλγαρική, γαλλική, γερμανική, δανική, ελληνική, εσθονική, ιταλική, ισπανική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.Βρυξέλλες, […]Για την Ευρωπαϊκή ΚοινότηταΓια την Ελβετική ΣυνομοσπονδίαΓια το Πριγκιπάτο του ΛιχτενστάινΠΑΡΑΡΤΗΜΑ(Άρθρο 7)Πρωτόκολλο περί των προνομίων και ασυλιών των Ευρωπαϊκών ΚοινοτήτωνΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΕΠΕΙΔΗ, σύμφωνα με το άρθρο 28 της συνθήκης για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, οι Κοινότητες και η Ευρωπαϊκή Τράπεζα Επενδύσεων απολαύουν στην επικράτεια των κρατών μελών των αναγκαίων προνομίων και ασυλιών για την εκπλήρωση της αποστολής τους,ΣΥΜΦΩΝΗΣΑΝ επί των ακολούθων διατάξεων οι οποίες προσαρτώνται στη Συνθήκη αυτή:ΚΕΦΑΛΑΙΟ IΠΕΡΙΟΥΣΙΑΚΑ ΣΤΟΙΧΕΙΑ, ΚΕΦΑΛΑΙΑ, ΣΤΟΙΧΕΙΑ ΕΝΕΡΓΗΤΙΚΟΥ ΚΑΙ ΠΡΑΞΕΙΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 1Οι χώροι και τα κτίρια των Κοινοτήτων είναι απαραβίαστα. Δεν υπόκεινται σε έρευνα, κατάσχεση, επίταξη ή απαλλοτρίωση. Τα περιουσιακά στοιχεία και τα στοιχεία ενεργητικού των Κοινοτήτων δεν δύναται να αποτελέσουν αντικείμενο οποιουδήποτε αναγκαστικού μέτρου διοικητικής ή δικαστικής αρχής, άνευ αδείας του Δικαστηρίου.Άρθρο 2Τα αρχεία των Κοινοτήτων είναι απαραβίαστα.Άρθρο 3Οι Κοινότητες, τα στοιχεία ενεργητικού τους, τα έσοδα και λοιπά περιουσιακά τους στοιχεία απαλλάσσονται όλων των αμέσων φόρων. Οι κυβερνήσεις των κρατών μελών λαμβάνουν τα κατάλληλα μέτρα, όταν τους είναι δυνατό, για την έκπτωση ή επιστροφή του ποσού των εμμέσων φόρων και των τελών επί των πωλήσεων που περιλαμβάνονται στην τιμή των κινητών ή ακινήτων περιουσιακών στοιχείων, όταν η Ένωση πραγματοποιεί για υπηρεσιακή χρήση σημαντικές αγορές των οποίων η τιμή περιλαμβάνει φόρους και τέλη αυτής της φύσεως. Εντούτοις, η εφαρμογή των διατάξεων αυτών δεν πρέπει να έχει ως αποτέλεσμα τη νόθευση του ανταγωνισμού εντός των Κοινοτήτων.Δεν παρέχονται απαλλαγές όσον αφορά τους φόρους, τέλη και δικαιώματα που επιβάλλονται ως ανταπόδοση για παροχές υπηρεσιών κοινής ωφελείας.Άρθρο 4Οι Κοινότητες απαλλάσσονται όλων των δασμών, απαγορεύσεων και περιορισμών επί των εισαγωγών και εξαγωγών ως προς τα είδη που προορίζονται για υπηρεσιακή χρήση· Τα εισαγόμενα κατ’ αυτόν τον τρόπο είδη δεν διατίθενται, επαχθώς ή χαριστικώς, στο έδαφος της χώρας στην οποία έχουν εισαχθεί, εκτός αν αυτό γίνεται υπό όρους που εγκρίνει η κυβέρνηση της χώρας αυτής.Οι Κοινότητες απαλλάσσονται επίσης από κάθε δασμό και κάθε απαγόρευση και περιορισμό επί των εισαγωγών και εξαγωγών, όσον αφορά τις δημοσιεύσεις τους.Άρθρο 5Η Ευρωπαϊκή Κοινότητα Άνθρακα και Χάλυβα δύναται να κατέχει κάθε είδους νόμισμα και να εκτελεί λογαριασμούς σε κάθε είδους νόμισμα.ΚΕΦΑΛΑΙΟ IIΑΝΑΚΟΙΝΩΣΕΙΣ ΚΑΙ ΕΛΕΥΘΕΡΗ ΔΙΑΚΙΝΗΣΗ (LAISSEZ PASSER)Άρθρο 6Για τις επίσημες ανακοινώσεις τους και για τη διαβίβαση όλων των εγγράφων τους, τα θεσμικά όργανα των Κοινοτήτων απολαύουν στην επικράτεια καθενός από τα κράτη μέλη μεταχείρισης διπλωματικών αποστολών στο εκάστοτε κράτος μέλος.Η επίσημη αλληλογραφία και άλλες επίσημες ανακοινώσεις των κοινοτικών θεσμικών οργάνων δεν υπόκεινται σε λογοκρισία.Άρθρο 71. Οι Πρόεδροι των κοινοτικών θεσμικών οργάνων μπορούν να εκδίδουν για λογαριασμό μελών και υπαλλήλων των τελευταίων έγγραφα ελεύθερης διακίνησης (laissez passer) υπό μορφή που καθορίζεται από το Συμβούλιο, τα οποία αναγνωρίζονται ως έγκυρα ταξιδιωτικά έγγραφα από τις αρμόδιες αρχές των κρατών μελών. Τα έγγραφα αυτά (laissez passer) εκδίδονται για μόνιμους και λοιπούς υπαλλήλους υπό προϋποθέσεις που καθορίζονται στον κανονισμό υπηρεσιακής κατάστασης των μόνιμων υπαλλήλων και τους όρους απασχόλησης των λοιπών υπαλλήλων των Κοινοτήτων. Η Επιτροπή μπορεί να συνάπτει συμφωνίες για την αναγνώριση των εγγράφων αυτών ως έγκυρων ταξιδιωτικών εγγράφων στην επικράτεια τρίτων χωρών.2. Οι διατάξεις του άρθρου 6 του πρωτοκόλλου περί των προνομίων και ασυλιών της Ευρωπαϊκής Κοινότητας Άνθρακα και Χάλυβα παραμένουν ωστόσο σε εφαρμογή για μέλη και υπαλλήλους των θεσμικών οργάνων τα οποία, κατά την ημερομηνία έναρξης ισχύος της Συνθήκης, έχουν στην κατοχή τους έγγραφο ελεύθερης διακίνησης (laissez passer) κατά την έννοια του άρθρου 6, μέχρις ότου τεθούν σε εφαρμογή οι διατάξεις της παραγράφου 1 του παρόντος άρθρου.ΚΕΦΑΛΑΙΟ IIIΜΕΛΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥΆρθρο 8Κανένας διοικητικός ή άλλου είδους περιορισμός δεν επιβάλλεται στην ελεύθερη διακίνηση μελών του Ευρωπαϊκού Κοινοβουλίου που ταξιδεύουν από και προς τον τόπο συνεδρίασης του Ευρωπαϊκού Κοινοβουλίου. Σε ό,τι αφορά τελωνειακούς ελέγχους και ελέγχους συναλλάγματος, στα μέλη του Ευρωπαϊκού Κοινοβουλίου παρέχονται:α) από την κυβέρνηση της χώρας τους οι ίδιες διευκολύνσεις με αυτές που παρέχονται σε ανώτερους υπαλλήλους που ταξιδεύουν στο εξωτερικό σε προσωρινή επίσημη αποστολή·β) από τις κυβερνήσεις των άλλων κρατών μελών οι ίδιες διευκολύνσεις με αυτές που παρέχονται στους αντιπροσώπους ξένων κυβερνήσεων που ευρίσκονται σε προσωρινή επίσημη αποστολή.Άρθρο 9Τα μέλη του Ευρωπαϊκού Κοινοβουλίου δεν υπόκεινται σε κανενός είδους ανάκριση, κράτηση ή άλλη νομική ενέργεια για γνώμη ή ψήφο που δόθηκε κατά την άσκηση των καθηκόντων τους.Άρθρο 10Κατά τη διάρκεια των συνόδων του Ευρωπαϊκού Κοινοβουλίου, τα μέλη του απολαύουν:α) στην επικράτεια των κρατών τους, των ασυλιών που αναγνωρίζονται στα μέλη του Κοινοβουλίου του κράτους τους,β) στην επικράτεια άλλου κράτους μέλους, ασυλίας από κάθε μέτρο κράτησης ή από άλλη νομική ενέργεια.Ομοίως, τα μέλη του Ευρωπαϊκού Κοινοβουλίου έχουν ασυλία όταν ταξιδεύουν από και προς τον τόπο συνεδρίασης του Ευρωπαϊκού Κοινοβουλίου.Μέλος του Ευρωπαϊκού Κοινοβουλίου αντιμέτωπο με τη διάπραξη παραπτώματος δεν μπορεί να επικαλεσθεί την ασυλία ούτε και να παρεμποδίσει το Ευρωπαϊκό Κοινοβούλιο από την άσκηση του δικαιώματός του για άρση της ασυλίας ενός από τα μέλη του.ΚΕΦΑΛΑΙΟ ΙVΑΝΤΙΠΡΟΣΩΠΟΙ ΤΩΝ ΚΡΑΤΩΝ ΜΕΛΩΝ ΠΟΥ ΣΥΜΜΕΤΕΧΟΥΝ ΣΤΙΣ ΕΡΓΑΣΙΕΣ ΤΩΝ ΘΕΣΜΙΚΩΝ ΟΡΓΑΝΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 11Οι αντιπρόσωποι των κρατών μελών που συμμετέχουν στις εργασίες των θεσμικών οργάνων των Κοινοτήτων, καθώς και οι σύμβουλοι και τεχνικοί εμπειρογνώμονές τους, απολαύουν, κατά την άσκηση των καθηκόντων τους και κατά τη διάρκεια ταξιδίων τους προς και από τον τόπο συνεδρίασης, των καθιερωμένων προνομίων, ασυλιών και διευκολύνσεων.Το παρόν άρθρο εφαρμόζεται επίσης στα μέλη των συμβουλευτικών οργάνων των Κοινοτήτων.ΚΕΦΑΛΑΙΟ VΥΠΑΛΛΗΛΟΙ ΚΑΙ ΛΟΙΠΟ ΠΡΟΣΩΠΙΚΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΆρθρο 12Στην επικράτεια κάθε κράτους μέλους και ανεξαρτήτως ιθαγενείας, οι υπάλληλοι και το λοιπό προσωπικό των Κοινοτήτων:α) με την επιφύλαξη της εφαρμογής των διατάξεων των συνθηκών που αφορούν αφενός τους κανόνες περί ευθύνης των υπαλλήλων και του λοιπού προσωπικού έναντι των Κοινοτήτων και αφετέρου την αρμοδιότητα του Δικαστηρίου επί των διαφορών μεταξύ των Κοινοτήτων και των υπαλλήλων και λοιπού προσωπικού τους, απολαύουν ασυλίας για πράξεις στις οποίες προέβησαν, συμπεριλαμβανομένου του προφορικού ή γραπτού λόγου, ενεργώντας υπό την επίσημη ιδιότητά τους. Η ασυλία αυτή εξακολουθεί να ισχύει και μετά τη λήξη της θητείας τους·β) δεν υπόκεινται, όπως και οι σύζυγοί τους και τα συντηρούμενα από αυτούς μέλη της οικογένειάς τους, στους περιορισμούς διακίνησης και στις διατυπώσεις εγγραφής στα μητρώα αλλοδαπών·γ) όσον αφορά τις νομισματικές ρυθμίσεις ή τις ρυθμίσεις περί συναλλάγματος, έχουν τις ίδιες διευκολύνσεις με αυτές που συνήθως παρέχονται στους υπαλλήλους των διεθνών οργανισμών·δ) απολαύουν του δικαιώματος να εισάγουν ατελώς την οικοσκευή και τα προσωπικά τους είδη κατά την πρώτη ανάληψη των καθηκόντων τους στην ενδιαφερόμενη χώρα και του δικαιώματος να τα επανεξάγουν ατελώς, κατά τη λήξη της θητείας τους, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της χώρας στην οποία ασκείται το δικαίωμα·ε) απολαύουν του δικαιώματος να εισάγουν ατελώς αυτοκίνητο που προορίζεται για προσωπική τους χρήση, το οποίο έχει αποκτηθεί στη χώρα της τελευταίας τους διαμονής ή στη χώρα της οποίας είναι υπήκοοι σύμφωνα με τους όρους του εσωτερικού εμπορίου αυτής και να το επανεξάγουν ατελώς, με την επιφύλαξη και στις δύο περιπτώσεις των όρων που κρίνονται αναγκαίοι από την κυβέρνηση της ενδιαφερόμενης χώρας.Άρθρο 13Επί των αποδοχών, μισθών και λοιπών αμοιβών που καταβάλλουν οι Κοινότητες στους υπαλλήλους και το λοιπό προσωπικό τους, επιβάλλεται φόρος υπέρ των Κοινοτήτων σύμφωνα με τους όρους και τη διαδικασία που καθορίζονται από το Συμβούλιο μετά από πρόταση της Επιτροπής.Οι υπάλληλοι και το λοιπό προσωπικό απαλλάσσονται από την επιβολή εσωτερικών φόρων επί των αποδοχών, μισθών και λοιπών αμοιβών, που καταβάλλονται από τις Κοινότητες.Άρθρο 14Για την εφαρμογή του φόρου επί του εισοδήματος και της περιουσίας, του φόρου κληρονομιών, καθώς και για την εφαρμογή των συμβάσεων περί αποφυγής της διπλής φορολογίας που έχουν συναφθεί μεταξύ των κρατών μελών των Κοινοτήτων, οι υπάλληλοι και το λοιπό προσωπικό, οι οποίοι έχουν εγκατασταθεί, απλώς και μόνο λόγω της άσκησης των καθηκόντων τους στην υπηρεσία των Κοινοτήτων, στην επικράτεια ενός κράτους μέλους, άλλου από το κράτος της φορολογικής κατοικίας την οποία έχουν κατά τον χρόνο της εισόδου τους στην υπηρεσία των Κοινοτήτων, θεωρούνται και στις δύο αυτές χώρες ότι διατηρούν την προηγούμενη κατοικία τους εφόσον αυτή ευρίσκεται σε κράτος μέλος των Κοινοτήτων. Η διάταξη αυτή εφαρμόζεται ομοίως και για τον ή τη σύζυγο στο μέτρο που αυτός ή αυτή δεν ασκεί ιδίαν επαγγελματική δραστηριότητα, καθώς και για τα τέκνα των οποίων έχουν την επιμέλεια και τα οποία συντηρούνται από τα πρόσωπα που αναφέρονται στο παρόν άρθρο.Τα κινητά αγαθά τα οποία ανήκουν στα πρόσωπα που προβλέπονται στην προηγούμενη παράγραφο και που ευρίσκονται στην επικράτεια του κράτους διαμονής απαλλάσσονται του φόρου κληρονομίας στο κράτος αυτό. Για την επιβολή του φόρου αυτού, θεωρούνται ευρισκόμενα εντός του κράτους της φορολογικής κατοικίας, με την επιφύλαξη των δικαιωμάτων τρίτων κρατών και της ενδεχομένης εφαρμογής διατάξεων διεθνών συμβάσεων περί διπλής φορολογίας.Κατοικία που αποκτήθηκε αποκλειστικά και μόνο για λόγους εκτέλεσης καθηκόντων στην υπηρεσία άλλων διεθνών οργανισμών δεν λαμβάνεται υπόψη για την εφαρμογή των διατάξεων του παρόντος άρθρου.Άρθρο 15Το Συμβούλιο καθορίζει ομοφώνως, προτάσει της Επιτροπής, το καθεστώς των κοινωνικών παροχών που εφαρμόζεται στους υπαλλήλους και το λοιπό προσωπικό των Κοινοτήτων.Άρθρο 16Το Συμβούλιο, αποφασίζοντας προτάσει της Επιτροπής και κατόπιν διαβουλεύσεων με τα λοιπά θεσμικά όργανα, προσδιορίζει τις κατηγορίες μόνιμων και λοιπών υπαλλήλων των Κοινοτήτων για τους οποίους εφαρμόζονται, στο σύνολό τους ή εν μέρει, οι διατάξεις του άρθρου 12, του άρθρου 13 δεύτερο εδάφιο και του άρθρου 14.Τα ονόματα, η υπηρεσιακή θέση και οι διευθύνσεις των υπαλλήλων και του λοιπού προσωπικού που περιλαμβάνεται στις κατηγορίες αυτές ανακοινώνονται περιοδικώς στις κυβερνήσεις των κρατών μελών.ΚΕΦΑΛΑΙΟ VΙΠΡΟΝΟΜΙΑ ΚΑΙ ΑΣΥΛΙΕΣ ΤΩΝ ΑΠΟΣΤΟΛΩΝ ΤΡΙΤΩΝ ΧΩΡΩΝ ΠΟΥ ΕΙΝΑΙ ΔΙΑΠΙΣΤΕΥΜΕΝΕΣ ΣΤΙΣ ΕΥΡΩΠΑΪΚΕΣ ΚΟΙΝΟΤΗΤΕΣΆρθρο 17Το κράτος μέλος στην επικράτεια του οποίου ευρίσκεται η έδρα των Κοινοτήτων παραχωρεί στις αποστολές τρίτων χωρών, που είναι διαπιστευμένες στις Κοινότητες, τις καθιερωμένες ασυλίες και διπλωματικά προνόμια.ΚΕΦΑΛΑΙΟ VΙΙΓΕNΙΚΕΣ ΔΙΑΤΑΞΕΙΣΆρθρο 18Τα προνόμια, οι ασυλίες και οι διευκολύνσεις παρέχονται στους υπαλλήλους και το λοιπό προσωπικό των Κοινοτήτων αποκλειστικώς προς το συμφέρον των Κοινοτήτων.Τα όργανα των Κοινοτήτων υποχρεούνται να άρουν την ασυλία που χορηγήθηκε σε μόνιμο υπάλληλο ή άλλο υπάλληλο στις περιπτώσεις κατά τις οποίες κρίνουν ότι η άρση της ασυλίας δεν είναι αντίθετη προς τα συμφέροντα των Κοινοτήτων.Άρθρο 19Για την εφαρμογή του παρόντος πρωτοκόλλου τα θεσμικά όργανα των Κοινοτήτων ενεργούν σε συνεννόηση με τις αρμόδιες αρχές των ενδιαφερόμενων κρατών μελών.Άρθρο 20Τα άρθρα 12 έως και 15 και το άρθρο 18 εφαρμόζονται επί των μελών της Επιτροπής.Άρθρο 21Τα άρθρα 12 έως και 15 και το άρθρο 18 εφαρμόζονται επί των δικαστών, των γενικών εισαγγελέων, του γραμματέως και των βοηθών εισηγητών του Δικαστηρίου, καθώς και επί των μελών και του γραμματέως του Πρωτοδικείου, με την επιφύλαξη των διατάξεων του άρθρου 3 του πρωτοκόλλου περί του Οργανισμού του Δικαστηρίου που αφορά την ετεροδικία των δικαστών και των γενικών εισαγγελέων.Άρθρο 22Το παρόν πρωτόκολλο εφαρμόζεται επίσης επί της Ευρωπαϊκής Τράπεζας Επενδύσεων, επί των μελών των οργάνων της, επί του προσωπικού της και επί των αντιπροσώπων των κρατών μελών οι οποίοι συμμετέχουν στις εργασίες της, με την επιφύλαξη των διατάξεων του πρωτοκόλλου περί του καταστατικού της.Η Ευρωπαϊκή Τράπεζα Επενδύσεων απαλλάσσεται επί πλέον παντός φόρου και τέλους λόγω αυξήσεως του κεφαλαίου της καθώς και διαφόρων διατυπώσεων που συνεπάγονται οι ενέργειες αυτές στο κράτος στο οποίο έχει την έδρα της. Επίσης καμία επιβάρυνση δεν επιβάλλεται κατά τη διάλυση και εκκαθάρισή της. Τέλος, η δραστηριότητα της Τράπεζας και των οργάνων της, που ασκείται σύμφωνα με τους καταστατικούς όρους, δεν υπόκειται στους φόρους κύκλου εργασιών.Άρθρο 23Το παρόν πρωτόκολλο εφαρμόζεται επίσης στην Ευρωπαϊκή Κεντρική Τράπεζα, στα μέλη των οργάνων της και στο προσωπικό της, με την επιφύλαξη των διατάξεων του πρωτοκόλλου περί του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.Η Ευρωπαϊκή Κεντρική Τράπεζα απαλλάσσεται επιπλέον από κάθε φόρο ή παρόμοια επιβάρυνση λόγω αυξήσεως του κεφαλαίου της καθώς και από τις διάφορες διατυπώσεις που συνεπάγονται οι ενέργειες αυτές στο κράτος στο οποίο έχει την έδρα της. Οι δραστηριότητες της Τράπεζας και των οργάνων της που ασκούνται σύμφωνα με το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας δεν υπόκεινται σε φόρο κύκλου εργασιών.Οι ανωτέρω διατάξεις εφαρμόζονται και στο Ευρωπαϊκό Νομισματικό Ίδρυμα. Η διάλυση ή εκκαθάρισή αυτού δεν συνεπάγεται καμία φορολογική επιβάρυνση.Προσάρτημα του ΠΑΡΑΡΤΗΜΑΤΟΣΔιαδικασία εφαρμογής του πρωτοκόλλου περί των προνομίων και ασυλιών στην Ελβετία1. Επέκταση της εφαρμογής στην ΕλβετίαΚάθε αναφορά σε «κράτη μέλη» που υπάρχει στο πρωτόκολλο περί των προνομίων και ασυλιών των Ευρωπαϊκών Κοινοτήτων (εφεξής: «το πρωτόκολλο»), νοείται ότι καλύπτει και την Ελβετία, εκτός εάν οι διατάξεις που ακολουθούν προβλέπουν διαφορετικά.2. Απαλλαγή του Οργανισμού από έμμεσους φόρους (συμπεριλαμβάνεται και ο ΦΠΑ)Αγαθά και υπηρεσίες που εξάγονται από την Ελβετία δεν επιβαρύνονται με τον ελβετικό φόρο προστιθέμενης αξίας (ΦΠΑ). Προκειμένου για αγαθά και υπηρεσίες που παρέχονται στον Οργανισμό στην Ελβετία για επίσημη χρήση, η απαλλαγή από τον ΦΠΑ γίνεται, σύμφωνα με το άρθρο 3 δεύτερη παράγραφος του πρωτοκόλλου, δια της επιστροφής. Η απαλλαγή από τον ΦΠΑ χορηγείται εάν η πραγματική τιμή αγοράς των αγαθών και των παρεχόμενων υπηρεσιών, η οποία αναφέρεται στο τιμολόγιο ή σε ισοδύναμο έγγραφο ανέρχεται σε τουλάχιστον 100 ελβετικά φράγκα (με τους φόρους).Για την επιστροφή του ΦΠΑ προσκομίζονται τα προς τούτο προβλεπόμενα ελβετικά έντυπα στην αρμόδια οικονομική υπηρεσία της Ελβετίας (Administration fédérale des contributions, Division principale de la TVA). Για τη διεκπεραίωση μιας αίτησης, απαιτείται, κατά κανόνα, προθεσμία τριών μηνών από την ημερομηνία κατά την οποία κατατίθεται η αίτηση μαζί με τα απαραίτητα δικαιολογητικά.3. Λεπτομέρειες εφαρμογής των διατάξεων που αφορούν το προσωπικό του ΟργανισμούΑναφορικά με το άρθρο 13 δεύτερη παράγραφος του πρωτοκόλλου, η Ελβετία, βάσει των αρχών της εσωτερικής νομοθεσίας, απαλλάσσει τους μόνιμους και λοιπούς υπαλλήλους του Οργανισμού κατά την έννοια του άρθρου 2 του κανονισμού (Ευρατόμ, ΕΚΑΧ, ΕΟΚ) αριθ. 549/69 του Συμβουλίου, της 25ης Μαρτίου 1969 (ΕΕ L 74 της 27.3.1969, σ. 1), από όλους τους φόρους σε επίπεδο ομοσπονδίας, καντονίων και δήμων επί των μισθών και αποδοχών που καταβάλλονται από την Κοινότητα και φορολογούνται υπέρ αυτής.Η Ελβετία δεν θεωρείται κράτος μέλος κατά την έννοια του ως άνω σημείου 1 για την εφαρμογή του άρθρου 14 του πρωτοκόλλου.Οι υπάλληλοι και τα μέλη του λοιπού προσωπικού του Οργανισμού, καθώς και τα μέλη των οικογενειών τους που υπάγονται στο ασφαλιστικό σύστημα των υπαλλήλων και μελών του λοιπού προσωπικού της Κοινότητας, δεν υποχρεούνται να υπαχθούν στο ελβετικό σύστημα κοινωνικής ασφάλισης.Το Δικαστήριο των Ευρωπαϊκών Κοινοτήτων είναι αποκλειστικά αρμόδιο για όλα τα ζητήματα που ανακύπτουν και αφορούν τις σχέσεις μεταξύ του Οργανισμού ή της Επιτροπής και του προσωπικού της όσον αφορά την εφαρμογή του κανονισμού (ΕΟΚ, Ευρατόμ, ΕΚΑΧ) αριθ. 259/68 του Συμβουλίου της 29ης Φεβρουαρίου 1968 (ΕΕ L 56 της 4.3.1968, σ. 1) και των λοιπών διατάξεων του κοινοτικού δικαίου που προσδιορίζουν τους εργασιακούς όρους.Κοινή δήλωση της Ευρωπαϊκής Κοινότητας και των κυβερνήσεων της Ελβετικής Συνομοσπονδίας και του Πριγκιπάτου του Λιχτενστάιν σχετικά με τις λεπτομέρειες συμμετοχής της Ελβετικής Συνομοσπονδίας και του Πριγκιπάτου του Λιχτενστάιν στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των Κρατών Μελών της Ευρωπαϊκής ΈνωσηςΗ Ευρωπαϊκή Κοινότητα,η κυβέρνηση της Ελβετικής Συνομοσπονδίαςκαιη κυβέρνηση του Πριγκιπάτου του Λιχτενστάιν,Αφού συνήψαν ρύθμιση σχετικά με τις λεπτομέρειες της συμμετοχής της Ελβετικής Συνομοσπονδίας και του Πριγκιπάτου του Λιχτενστάιν στον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης σύμφωνα με το άρθρο 21 παράγραφος 3 του κανονισμού (ΕΚ) αριθ. 2007/2004 του Συμβουλίου,Δηλώνουν από κοινού τα ακόλουθα:Τα δικαιώματα ψήφου που προβλέπονται στην εν λόγω ρύθμιση δικαιολογούνται από τις ιδιαίτερες σχέσεις με την Ελβετία και το Λιχτενστάιν που απορρέουν από τη σύνδεση αυτών των κρατών με την υλοποίηση, την εφαρμογή και την ανάπτυξη του κεκτημένου του Σένγκεν.Τα συγκεκριμένα δικαιώματα ψήφου έχουν εξαιρετικό χαρακτήρα που οφείλεται στον ειδικό χαρακτήρα της συνεργασίας Σένγκεν και στην ιδιαίτερη θέση της Ελβετίας και του Λιχτενστάιν.Δεν πρέπει κατά συνέπεια να θεωρηθούν ότι αποτελούν νομικό ή πολιτικό προηγούμενο για οποιοδήποτε άλλο τομέα συνεργασίας μεταξύ των συμβαλλόμενων μερών της εν λόγω ρύθμισης ή για τη συμμετοχή άλλων τρίτων χωρών στις δραστηριότητες άλλων οργανισμών της Ένωσης.Τα εν λόγω δικαιώματα ψήφου δεν πρέπει να ασκούνται σε καμία περίπτωση σε σχέση με αποφάσεις κανονιστικού ή νομοθετικού χαρακτήρα.Κοινή Δήλωση των συμβαλλομενων μερων σχετικα με την εφαρμογή των διατάξεων για την Αστική ΕυθύνηΣε περίπτωση αποστολής ομάδας ταχείας επέμβασης στα σύνορα στο πλαίσιο του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης, όσον αφορά την αστική ευθύνη εφαρμόζεται το άρθρο 10 παράγραφος 4 του κανονισμού (ΕΚ) αριθ. 863/2007 του Ευρωπαϊκού Κοινοβουλίου και του Συμβουλίου της 11ης Ιουλίου 2007 για τη θέσπιση μηχανισμού σύστασης ομάδων ταχείας επέμβασης στα σύνορα και την τροποποίηση του κανονισμού (ΕΚ) αριθ. 2007/2004 του Συμβουλίου όσον αφορά τον εν λόγω μηχανισμό και για τη ρύθμιση των καθηκόντων και αρμοδιοτήτων των προσκεκλημένων υπαλλήλων.[1] EE L 349 της 25.11.2004, σ. 1.[2] EE L 188 της 20.07.2007, σ. 15.[3] EE L 53 της 27.02.2008, σ. 52.[4] EE L 349 της 25.11.2004, σ. 1.[5] EE L 131 της 01.06.2000, σ. 43.[6] EE L 64 της 07.03.2002, σ. 20.[7] ΕΕ C…[8] ΕΕ L 349 της 25.11.2004, σ. 1.[9] ΕΕ L 131 της 01.06.2000, σ. 43.[10] ΕΕ L 64 της 07.03.2002, σ. 20.[11] ΕΕ L 188 της 20.7.2007, σ. 19.[12] EE L 349 της 25.11.2004, σ. 1.[13] EE L 281 της 23.11.1995, σ. 31.[14] EE L 8 της 12.01.2001, σ. 1.[15] EE L 199 της 31.07.2007, σ. 30.